Lamba' lakar bada tipi ban radio. Ghunana lakar ghabay neng-sennengngan. Neng tipi ban radio biyasana bannya' nyearaghi barta. Kabada'an se bada neng dhunnya. Bi-lebbi neng Madhura. Bannya' oreng Madhura andi' radio tape kadhang ta' andi' tipi. Polana mon tipi arowa ghun bisa ekaandi' bi' oreng soghi. Oreng se andi' bannya' dhunnya. Maske dayya, kadhang oreng neng pong-kampong arowa ajhung-rojhung abhareng mon nyongngo' tipi. Banne ghun tipi. Radio keya. Bannya' oreng ngampong negghu otaba ngedingaghi apa se bannya' ebaghi bi' tipi ban radio. Apa se ekedingaghi dhaddhi barta pole lebat kopeng ka kopeng. Lakar santa'. Lekkas dapa'en mon lakar bartana abak berra' ban dhaddhi parkara bhareng neng kampongnga.


Sudoku otabeh Number Place otabeh Nanpure, ajiah sejenis teka teki logika. Tojjhunah jiah ghebey ngesseen mer nomer deri 1 sampe 9 dek delem ring jaring 9 x 9 se bedeh 9 kotak 3 x 3 tapeh adek angka se ngulang neng sittong bheris, kolom otabeh kotak. Pertama kaleh e terbitaghi neng sittong koran Perancis neng taon 1895 ben pola e pengaruhin bik matematikawan Swiss Leonhard Euler, se ngebey terkenal Latin square. Versi modernnah game riah e molaen neng Indianapolis teppak 1979. Terus dheddhih terkenal pole neng Jepang teppak taon 1986, teppak penerbit Nikoli nemmoen teka teki riah se e ciptaaghi Howard Gams.


Kadhinapah ? Sampeyan pagghun lok oneng ghi manabi entar otabah adha'arrah neng Bharung nasi Bebek Suramadu paneka.Aneka kakanan se paleng e kasennenge sareng  kulah ban kaloarga. Arannah loh gamphang, samangken sampeyan bisa nengale neng goggle maps, se bisa noddhu'aghin jhalan jariya roh. Manabi lok oneng pole, toreh sampeyan merengeh. Le, dhari arah Suramadu paneka sampeyan loros teros mentok. Dhapa perempadhan pos polisi neka sampeyan teros loros jha' bhu ambu. Nah, mangken sampeyan la atemmoh masjid madina neka ghi' terros, leh pokok'eng jhe' bhu ambu. mangken sampeyan nemmoh perlema'an lampu mera. Manabi ke kiri sampeyan entar ka Bhangkalan kottah, manabi ka kanan sampeyan meyos ka arah bebek Suramadu neka. Daddhi bilok kanan teros loros, Nah dhari neka sampeyan atemmoh pondhugen rajeh abharna pote, pas adha'eng paneka badha bharung bebek Suramadu.


Pesawat otaba Tormolok engghi Paneka salah settong alat transportasi se maghabayboreng dhapak dhak kammah Bein tojjuannah. Pesawat neng Indonesia neka jughan badha bannyak, badha Garuda, lion air, air Asia, batik air, Citilink ban Laen epon. Pesawat otaba Tormolok neka bisa ngangkok lebbhi dhari 200 penumpang loh sareng berre' lebbhi dhari 1 ton jughan bisa. Padahal dhari besseh naomng bisa ngakak neng attas langnge'. Neka bisa kadaddhian amargha Tormolok ghaduwan gaya angka' gaya dorong ban gaya napah pole loppaen kuleh. Kabadhaannah pesawat neka lakar penting dalam aspek pariwisata neng Indonesia amargha salaen bisa cepet, Tormolok neka salah settong transportasi se paleng aman e tompak en.


Indonesia jiah soarghenah aktivitas se nantang adrenalin. Ariah e marghein kondisi alam Indonesia se cem macem sarah. Tasek, ghunong, tebing terjhel, ombek tegghi, sampe songai se curam, ghebey Indonesia dheddhih neghereh tojjhuen ghebey se nyareh sensasi. Kareh mele, kammah se paleng ngusih rassah keponah hedeh. Misallah se pertama jiah neng Indonesia bisa nyelem. Pepatah ngocak jhek neng eneng neng Indonesia tanpa toman nyelem jiah akadik tekos mateh neng lombungah padih. Perairannah Indonesia nyempen keragaman satwa tasek nomor sittong e dhunnyah (Raja Ampat) ben nomor 2 e dhunnyah (neng Derawan, Kalimantan temor). Ghilok pole bennyak eng kennengan se bisa e selamin cem macem sarah, sesuai bik kemampuan ben minat nyelemmah.


Neng Bali rata-rata nganot aghama Hindu se paleng mayoritas ban bannyak upacara adhatah se daddhi kaungghulan dhibik dha' kaum wisatawan. Ajharan aghama Hindu jareya e re areh se la ampon e pele se paleng sae. are sae kasebbhut antara epon Purnama Kapat, Kalima, Kadasa. Anggar kasih Kulantir, Julungwangi, Medangsia, Tambir, Perangbakat dan Dukut. Saniscara Kliwon (Tumpek) Landep, Wariga, Kuningan, Krulut, Uye kalabhan Wayang. Badha jughan upacara ke aghmaan akadhi Ngaben, otabah Tellasen Saraswati se elaksanaaghin a pojhi ka Dewi Saraswati. Manabi entar ka Bali rasannah cek lengkabbha ompamannah kita nengali upacara keaghmaan ka'dhinto. Lok dhari sisi ke aghamaan bisaos namong bias nengale kabaraghaman budhaja adhat tor keaghamaan se mempesona.


Serah se lok senneng odheng saos padang. Aneka kakanan seafood se paleng lares manabi entar ka Layar Sorbhaja. Sefood Odheng Saos Padang ka' dhinto cokop mlarat pagghabayannah, amargha lomayan bannyak lappannah tape ghampang esareh neng compo'. Han-bahannah engghi paneka, odheng, bheng timor, bheng pote, tomat, bheng bombai, jeih, 5 cabbi merah, saos peddis, saos tomat, saos tiram, kecap, margarin, sa'ang, tepung maisina 2 sendok teh. Pokok palappa nekah paalos sadhajanah, ngangghuy blender male ceppet ban alos. Lastarennah lappa neka e blender, lajuh guring palappah jariya neng attas kompor se panas. Massak palappah neka sampek lappannah gesset dhari aeng ban bharnana neka semmoh a menynyak ruah. Lajuh masok aghi odheng paneka, bhan bia odheng se semmoh rajeh teros pasange aeng tekka'ah diddhi'. Lastareh dha' neka, pennneng sampa' lappa neka nyerrep ka odheng, sambih berri' aghin buje, mecin ban penyedap laennah. lastareh lappa nyerrep lajuh rassaen ban pateen teros sajih aghin, dha'ar sareng nase' panas. Kadhinapa lok ghampang ? manabi melleh kan larang, daddhi ngebey bein neng compo'


Agar-agar riyah salah settong jhejhen seng sereng etemmoneh e roma gebey gukghangghuk otabe egebey tambul oreng slamettan. Jeman semangken le bennyak macammah rassanah ben bernanah agar-agar, bede se pote, mera coklat ben biruh. Agar-agar riyah kiyah kakanan se bennyak manfaattah gebey bhedhen manossah. Agebey agar-agar riyah sekejjek ben gempang. Caranah pertama siap aghi, bahan se ekeperloagih kaden bubuk agar-agar, aeng ben guleh. Siap aghi kiyah kompor, panci ben cetakan agar-agar. Selanjuttah masok aghih agar-agar ben aeng pas berrik guleh, semarenah geluy neng kompor ngangghuy apoy se kennek. Massak agar-agar sampe mateng tanak ben ngal-kal. Mon mareh, angkak agar-agarrah ben mon le semmoh cellep pas sabek neng cetakannah dentek sampek cellep ongghu baru bisa epemasok dek kolkas mon terro ekakan lep-cellep.


Bannya' oreng neng Mekkasan otamana arowa andi' pekkeran mokka' usaha ghun ro'-noro' bunte' oreng laen. Bannya' oreng mokka' usaha ajhuwal kalambhi. Sampe' bannya' neng lan-jhalan salanjhang jhalanna Kotta. Banne ghun neng Kotta se bannya' oreng ajhuwal kalambhi. Neng pasar toro'en bannya' reng jhuwal kalambhi ban mokka'en arowa abit. Tape kalambhi se ekacaca areya banne kalambhi se biyasa ejhuwal neng pasar. Kalambhi arowa kalambhi se ekaraddhu bi' na'-kana' seteya'an. Bannya' oreng arassa andi' ontong bannya' mon kerana kalambhi se ejhuwal la noro'e jhaman. Tape enja' keya mon bannya' se mokka' dayya. Pagghun andi' rassa da'ramma terro makala'a tokona oreng laen. Bannya' cara keya se eyangghuy bi' oreng jiya se terro mamate usahana oreng laen.


Mun ngiding kata Madureh pasti langsong engak dek kakanan se terkenal a nyamah sate. Mun e jebeh benyak oreng se ajuel sate. Ken mun terro taoah caranah a gebey sate, gempang. Settong, siap aghi deging ajem otabe sapeh pas eres. Kedue, siap aghi tujhin otabeh ledi kaangghuy nyothuk sate. Ketello, pelappa se e yangguy bedeh kacang, beng mera, beng pote, ben buje. Mun la siap massak bumbunah jiah e delem aing ngalkal sampe kentel. Keempa, obber ngangguy areng sate se mareh e sothuk bik ledi ngangguy bumbu kacang ben kecap. Mun la massak, sate nyaman e kakanan bika lontong otabeh nasek.


Bektoh pandemi bennya' virus corona bioskop sampe tak olle mukkak, aherra engkok mon terro nengguh film kodhu lebet HP ben langghenan Netflix.  Engkok langghenann netflix riyah ekeduein bik tang alek. Bennyak film se bedeh  e netflix, molaen deri film indonesia, korea sampek hollywood. Engkok paleng sereng nengghuh film korea, polanah engkok lebur dek oreng korea ben jhelen ceretanah genteng. Selaen jiyah, engkok ampo nengghuh film indonesia mon ceretanah lebur. Tapeh mon negghuh film lebet HP deiyeh pas sossa ambunah, deddhi kodhu penter meghi bektoh gebey nonton film bik ngerjaaghi tugas sekolaan. Argenah negguh film dek netflix kiyah lok pateh larang, parak padeh mon negghuh film dek bioskop.


Mara para reng tua jhe' kabater anakna se lulus kuliah bhakal alakoa apa, sateya para' bhan are maste bede lowongan kalakoan. Mun alako kantoran ye jhe' kabater, pokok nilai ijazahna la cokop ghebey persyaratan aman lah, se penting ruwa tes wawancarana. Mun nak kanak ngode bannya' pengalaman kegiatan enga' organisasi jhe' emok. Benni anakna se nyare kalakoan, tape kalakoan se nyare abe'na. Panengnga babatekka oreng ben semangatta alako bi' kemampuan "alossa" ruwa se esare, benni pera' nilai akademik malolo. Jhe' emok mabhagus nilai malolo pas kuliah, mun terro etarema neng kantoran ye kodhu endi' pengalaman ben kemampuan norok organisasi. Mun jabatanna bhagus pas pade bi' orengnga bakto wawancara, bhakal etarema ben ekaeman kantorra.


Settong pole olahraga sapeda ghunung. Enga` nyamana maseh ghampang, tape saongghuna ye ta` ghampang, se sara ruwa mun la ron toronan, mun ongghe mi` para` kabbhi oreng se biasa ongghe ka daerah se tengghi otabe perbukitan ye bisa lah, tape mun toronna ben tikungan e ghir pengghirra ruwa se bahaya ben nako`e. Parlo beberapa cara latian ma` le bengal ben aman maseh jhalanna naccek. Pertama ye latian molae dari jhalan biasa sampe` ka se begh nantang. Kaduwe` jhe` loppa ngecek ben aromat sapeda khusus se e angghuy ka kennengan tengghi ben sara, utamana cek rem ben setelanna sapeda. Katello` maste dalem keadaan fisik se bhagus ben jhe` loppa angghuy helm ghebey pengamanna cetak ma` mun bede apa-apa cetak ta` fatal pas talabu. Kaempa` ye se paleng petteng jhe` maksaaghi olahraga mun sapeda ta` nyaman.


Tang embhuk deddhi TKW neng Saudi. E dissah deddhi tokang a massak. Embhuk a ceretah mun a massak e dissah deporrah ganteng ben ngangghuy perabut se cek-beccek. Banci bik bejennah laenan bik sebedeh neng kampong. Mun a massak e dissah lok ngangghuy tomang derih kajuh, ngangghuy kompor see kocak kompor tanem. Deddhi komporrah jiah la cekkak neng mijenah depor. Nyaman moter lok usah pot-repot nyareh kajuh ben lok usah poh-nyerepoh tomangah. Selaen jiah, mun a massak banci otabeh bejen se e yangghuy lok celleng engak mun ngangghuy tomang. Deddhi kelakoan a massak e dissah nyaman ben leghis polanah nyaman mettek kabhi. Engak aing neng deporrah kiyah nyaman moter lok usah ghik ngalak neng ettong.


Bedeh oreng se seneng a to-foto pa-apah se ejhelling genteng. Biasanah engak lam-alaman otabeh kakanan. Oreng se seneng foto lam-alaman e kocak photographer. Selaen jiah, mun oreng se seneng a foto kakanan e kocak food photographer. Se e kocak food photographer jiah sala settong kelakoan se lakonah a to-foto. Ken benni karo a foto biasa. Bedeh caranah kiyah, engak kodhu ngalak gember derih kennengan se sekeranah genteng ollenah. Selaen ngalak gember kodhu bisa a gebey tema apah se lebur ghebey fotonah jiah. Misalah engak tema storyteller ajiah biasanah engak a foto lopes, neng delem foto jiah bedeh jejen lopessah, bedeh bur-taburrah enyur, bedeh gule mera dumpa. Pokok eng a cereta aghi apa jiah lopes.


Bedeh jejen khas Madureh se andik nyamah jubada otabeh jubede. Mun derih jhellingah jejen jubede a bernah coklat se e ghulung pas e rak-kerak kennik pas e taleen. San e kakan, rassanah jejen riah manis. Jejen jubede engak semacem dudul. Mun terro agebeyyah caranah abek abit. Han-bahannah derih tepong, aingah ta'al, gule mera,ben gule pote. Settong, campor aghi tepong, gule mera, gule pote, bik aingah ta'alke delem banci. Kedue, gheluy sampe ngalkal pas angka'. Ketello, tottak adunan ghellek ke delem nampan pas jemur sampe kereng. Biasanah bisa kereng abittah sampe duwe areh. Keempa, mun la kereng pas ghulung ben taleen ngangguy deunah gule aren.


Manabi oreng se bisa ngamanfaat aghin kabadha'an media sosial pastenah jareya e padaddhi ladangah rejekkeh. Melanah hal jareya tantonah kita daddhi manossah se bisa penter ngalakoneh napah bein ban ngamanfaat aghin kabadaan media sosial jareya. Melanah kulah bisa madaddhi mesos daddhi kennengah awel juwel sebab kulah senneng sarah manabi soro awel juwel. Lok coman dha' nek, rassannah manabi awel juwel jareya kulah bisa ngalakoneh neng man dhimman ban lebbhi jhau ghampang daripada awel juel neng toko. Mela dhari paneka kulah ngamanfaadhin instagram kalabhan tiktok dhaddhi sarana nahk ulah awel juwel sebab bannyak oreng se noro' aghin kulah dhari postingan se kulah ghebey ka'dhinto.


Sapah se tak kenal Drive Thru McD?. Drive Thru Mcd riyah fasilitas se bedeh ning gerai McD se bisa aghebey oreng se messenah McD tak parlo toron deri mobil lah. Layanan riyah maghempang ka oreng se melleh. Oreng kareng masok ka jalur Drive Thru McD, tak osa nyareh parkeran, ghun kare ngantri ning jalur. Mon la depak ka kasir sebegian messen, ghun kareh nyebbhut aghi terro messen menu apah. mareh messen pas majer aghuy pesse elektronik. Mon la mareh majer, pas kareh masok ka jalur pesanan. Ning dissah biasanah oreng pagghun abek antri polanah nantos pesenanah eghebey ghellun. Samarenah olle pesennennah, kareng nyaman ajhelen pole ka tujuan selanjutheh.


Kabbhi oreng dalem odi`na pernah ngalami karogian. Karogian dalem bentuk bekto, harta, otabe pekkeran. Karogian harta misalla e bentuk lako enga` dhaddhi reng se adhaghang. Oreng se adhaghang sakale otabe berempa kale meste pernah ngalami karogian, bede bhai caretana pokokna. Karogian bekto riya ngalakone kegiatan se mangabi` ka bakto, tape tade` ollena, tade` manfaatta ben tade` pelajaran se bisa ekal`. Bede pole nyamana karogian pekkeran, ye riya mekker bharang se tade` ghunana pas bisa nyapo` ka parkara se laen misalla marogi ka bakto ben harta. Oreng se rogi pekkeran riya lebbih sara, polana riya se asababaghi rogi kabbhianna. Dari pekkeran akhirra ka harta ben bakto.


Salaen ruwa bede berempa bannya' cara kiya mun terro suksesa adhaghang bharang. Settong, ye ngabes pasar ben kennengan bi' bakto se cocok ghebey adhaghang. Sateya kan la bede nyamana jhualan lebat aplikasi HP ben sosial media. Kaduwe' ye kodhu tao regghe se cocok, jhe' lang larang ghellu ngala' bhate. De' ade'na ye pa begh maba mun ajhual ma' le bannya' oreng abhalanjha. Mun la bannya' ben e parcaja ye bhuru paongghe, tape pagghun pa sesuai bi' pasaran. Katello' nyatet se ce' lengkappa. Mun la raja dhaghanganna, jhe' loppa pessena kaontonganna pa laen ben pesse kabhutoanna odi'. Ma' tao ka ollena berempa.


Layanan e-commerce JD.ID motosaghi bhakal nutop layanan neng Indonesia dari tangghal 31 Maret 2023. Oreng se ngangghuy la ta' bisa pole alako sen messen bharang molae dari ngatengnga neng bulan Februari 2023. Informasi marghana layanan totop, JD.ID epotose langsong bi' aplikasi belanjha online reya ka publik molae Sennen (30/01/2023). Parkara jiya la epakalowar dhing bila mondul oreng se ngangghuy amokka' JD.ID baghus neng aplikasi otaba website. "Dari berra'en ate, engko' merri' tao jha' JD.ID areya bhakal ambu narema pessennan kake kabbhi molae tangghal 15 Februari 2023. JD.ID ban sakabbhinna layananna bhakal epaambu bhan tangghal 31 Maret 2023," toles JD.ID dalem keteranganna. Oreng se ngangghuy JD.ID bisa ngamala ka nomor 1500-618 dhing bada se atanya'a parkara jiya lebbi dalem.


Budih areh riyah pas bennyak olahraga se esiaragih nneg youtube. Moalen deri pertamanah tepok bulu neng akun Vincent Desta teros bedeh Raffio Ahmad se mkeluar tim bola basket sampe orengah dibik se alaben Desta tanding amaen tenis se etegguh ben ebuen oreng deri youtube. Pas gik buruh bedeh lomba volly pantai se aiyah se amaen Atta halilintar ben bininah pas bik cah-kanvah artissah. Margenah bedeh internet ben HP android setiyah riyah kabbhi le gempang, tegguen gellek jiyah bisa etonton e roma otabeh neng jhelen sa,buh dung-tedungan. Negguh deiyeh riyah meskeh onlen tapeh tetep lebur, meskeh lok bisa entar dek kennengan jiyah langsung ben ajelling langsung.


E bhekto luang, sengko' serring macah polanah jiyeh sala sittong tang hobi. Sengko' macah apa'ah beih se menarik ghebey sengko'. Molaeh deri macah novel, majalah, sampe' berita. Bhekto ghi' keni' macah beca'an se badha e dlubeng. Satiyah ta' parloh pole melleh buku, novel, otabeh majalah e toko buku. Sabeb sakabbhinah se e kabutoh ghebey e becah la badha kabbhi e hp otabeh laptop. Maskeh dha'yeh, sengko' paghun senneng macah buku se abentuk dlubeng katembheng lebhet layar. Macah lebhet dlubeng aghebey tang matah lebbhi nyaman. Buku se sengko' sennengih novel se model misteri detektif so penyelidiken. Deri ghi' keni' sengko' la senneng macah komik Detective Conan.


Sakeng dhari cangghinnah teknologi samangken, laptop jughan la ampon para' pade'eh sareng hp. Se ekadhimmah sateyah jyah bannyak sarah inovasi se bedeh dhari laptop neka ban kualitassah lakaran sae ban becce' kalabhan e angghuy. Namong, hal neka tantonah nyasuai aghin sareng kabadha'annah ban kabutoannah sampeyan. Jha' sampe' melleh laptop nge game tapeh kabutoannah neka akadhi ngebey laporan ban ngedit data se e ka'dhimmah muto aghin file se rajeh ban berre' kalabhan koat. Neka tantonnah lakar mangaroen ka kualitassah teppak e angghuy ban fiturrah jyah pastennah. Daddhi mon melleh laptop bhi' nga onenge kabadha'annah jareya jha' sampe' lok oneng sama sekaleh.


Jheman lambhek bektoh ghik tadek internet, oreng benyak angghuy radio ben tv ghebey hiburan ning romanah. Kabhi oreng parak pasteh andik TV, mon tak pateh andik pesse pagghun andik radio minimal sittong ning romanah. Sejjhek bedenah telepon genggam, pas bedeh internet, eksistensi radio molaeh toron drastis. Oreng la sengkah ngedingaghi radio ben nyetel kaset ning radio. Sjjhek bedeh internet oreng satiyah mele ngedingaghi streaming otabeh ngedingaghi podcash. Radio pagghun bedeh se ngedingaghi tapeh ghun perak ning mobil bektoh dalam perjalanan otabeh ngedingaghi radio angghuy internet se nyamanah radio online. Mon terro ngeding radio online satiyah tak parloh andik elektronik radio, polanah bisa e akses lebet laptop, hp otabeh tab. Pokoknah koduh nyambhung ka internet ghellun.


Neng kottah Bhangkalan neka badha enoman legendaris. Nyamannah es gonjor Pak Pa'i. Bhakto Senen molennah sakolah kulah entar bhut ngebbhut yang siyang. jarak dhari sakolah SMA sareng sekolaan SMP otaba lokasinnah es gonjor paneka saketar 5 kiloan. tapeh lomayan macet daerah sekanjeh. Kulah e bhakta sareng Kakak ngobange es gonjor, Ngebut yang seiyang takok capok lok meloh. Akherrah dhapak e ka'issah Alhamdulillannah olle namong sobhung roteh tabharrah gabayan Pak Pa'i neka, dhaddhi rassannah semoh badha se korang. Lajhu epon ngobange neng toko sebelannah rote taber ghan 5 ebhuen neka, amargha acorak badha se korang manabi tak lengkap neh. San la ampon sadhajanah lengkap duh lakar la nyaman ongghu es Pak Pa'i nekah.


Ngakan mie instan ecampor so nase' lakar la lumrah etemmoaghi e masyarakat Indonesia. Deri nak kanak, ded-ngodedden, otabeh reng towah bennya' se ngakan mie instan ecampor nase'. Padahal, kebiasaan jiyah sabenderreh kebiasaan se jhube'. Mon can beberapa artikel, nase' pote ben mie depadeh ngandung karbohidrat sederhana se ghun makennyang samentara ben bhekal laparah pole. Hal jiyeh aghebey kita ngakan kakanan se laen pole. Hal riyah bisah nyebab aghi bedhen kita deddih obesitas (kalebbien berre' bedhen). Selain jiyah bisa nyebab aghi panyaket se laen contonah kolesterol ben kanker. Mangkanah,kebiasaan Ngakan mie ecampor nase' pote koduh ekorangi makle tak adampak jhube' ka badhan kita.


Jar-kalenjar rassana sakabbhinna oreng senneng tape mon engko' olle malai, lebbi bhaghus jar-kalenjar ka Kennengngan se andi' alam endha otaba se karabat. bannya' setiya e Madhura kennengngan Jar-kalenjar se bhaghus tape bakto etekghu' otaba esombhang Pamarenta dhaddhi ta' lebur ta' pada ban alam asli. Contona Jhumiang se bada e Dhemabu otaba Pademawu. Sabbhan lebur, endha, ban bannya' ka' bhlungka'an raja tape setiya bannya' epogher eghante du-karduwan se ta' pate bannya'manfaatdha. ango' toju' e babana Ka'-bhungka'an etembhang e kardu. Mayu men bada kennengngan Jar-kalenjar entar ka se ghi' ta' esak-rosak. se esak-rosak jha' entara sakale ma'le etotop ban ma'le ngarte jha' ta' sakabbhinna inovasi reya ekaleburin. Ma'le mekker jha' alam reya se paleng endhana kennengngan


Tak kabhi oreng andik pengalaman nompak pesawat. Selaen arghenah se larang, benyak orenga se apangrasah takok nompak pesawat. Sabegien oreng a mempeh mon cek terronah nompak pesawat. Oreng se terro nompak pesawat sampek nabung polanah argenah se paleng larang dheri moda transportasi se lain sengak bis, kereta, kapal feri otabeh bis. Tapeh bede kiyah oreng se sabelgih. Cek serringah nompak pesawat sampek busen ben lessoh. Begi oreng se cek terronah nompak pesawat ben pas olle kasempadhen nompak pesawat sekaleh, la pasteh mon pengalaman jiyah pagghun dhedhi pengalaman se paleng berkesan. Apapole mon ning dhelem pesawat bede nik sakunik turbulensi. La pasteh tak kerah e kaloppen pengalaman nompak pesawat jiyah.


Berik engkok ben cah-kancah sekelas neremah undangan deri ghuruh Bahasa Indonesia kami ghebey nyeling film neng bioskop. Kmai cek bhunanah polanah riah kasempatan se rangrang ghebey nikmatin film bhereng neng bioskop. Marenah depak neng bioskop, kami tojuk neng bangku se nyaman ben adentek film e molaen. Film se e tegghu jiah film drama se nyeeretaaghi tentang seoreng remaja se kodhu ngehadapin bennyak rintangan delem odik eng. Sebagai ghuruh Bahasa Indonesia, ghuruh kami ngejelasaghi beberempah teknik naratif se e angghuy delem film ajiah selama pertunjukan. Kami terkesan sarah bik penjelasannah ghuruh kami ben molaen lebbi nikmatin film secara delem semarenah e jelasaghi.


Ketab Dao De Jing otaba Lao Zi Wu Qian Yan aropaagi settong ketab se aesse atas 5.000 oca' ban etoles langsong maso Nabi Lao Zi e kotta Han Gu Guan. Sanajjan coma 5.000 oca', ma'na se ekandung e dalemma sanget lebar ban aesse sakabbhinna aspek kaodi'an manussa, ban kalaban hosos ajharbha'aghi jhate aba' se maha Nyepta Alam Semesta se eyotaraaghi kalaban nyama Dao. Sampe' setiya ketab reya ghi' epandhng dhaddhi talempe' se nonton kemajuwan bhuddhaja ummat manussa umuma ban ummat aghama Tao se paleng hosos. Aghama Tao bannya' oreng ghita' ngataowe ban kadhang eyangghep Konghucu otaba Bhuddha maso kabannya'an oreng, aherra oreng pas ta' bisa ngarghai kabada'anna aghama neka.


La tabhukte mun reng Indonesia senneng ka olaanna tepung-tepungan. Misalla enga` olaan dari kanji, oreng senneng aghebey cilok. Cilok riya kakanan se asalla dari Bandung. Ngakanna ben palappa kacang. Biasana ejhual mode ben bedena esakolaan nak kanak SD sampe` SMA. Ben kiya kakanan Indonesia riya ta` pera` kalangan nak kanak se senneng, tape sampe` ka reng tua ye senneng kiya. Mun misalla bede oreng se rogi majhalan usaha bakso, coba ghante ajhual se laen, bhandhana ye sakone`, tape ollena bannya`, ye enga` cilok riya misalla. Sakone` sara, ta` parlo angghuy dhaghing, cokop tepung kanji ben terigu ben aeng, palappa sakone` pas etambei palappa kacang biasa, dhaddhi la bisa ajhual sampek Rp 5.000,00 sabaddhe.


Satiyah riyah benyak daerah-daerah se andik transportasi wisata. Engak ning dhelem TMII bede kereta terbuka se e kaghebey pengunjung untuk menjangkau wahana sittong ben selain. Bede kiyah ning Kebun Raya bogor se andik beberapa pelean transportasi engak sepeda, sekuter, antelop ben mobil golf. Ce' emannah transportasi wisata ning kebun raya bogor ghi' ambu majer otabeh sewa. Sajhen bhegus mon penggunaan fasilitass a riyah e gratis aghimoso e berri' syarat. Misal gratis ghun 1 jam, mon terro 2 jam kodhu nambeh sewa. Mon e terrapaghi engak riyah, pengunjung pagghun senneng ben deteng pole. Se lataoh mon nompak transportasi wisata reh nyaman, pagghun nambeh jhem sewa nah.


Kulah kedhibik ghaduwan kennengan se bisa maghabay maelang lessoh. Salaen neng daerah kamal, badhah jughan neng daerah Jung pereng, nah neka lakar la semmak tase' amargha perbhatessan madhura sareng gresik. Saketar pokl satengah empa' kulah mangkat dha' Jung pereng, saketar 35 menedhe lah dha' kaissah lok kalep kaula ngibeh jhajan. Badha neng Jung pereng neka sambih aling jelling tase' se loar biasa, ban badha jughan polo leppas apsea sareng polo madhura tantonah, tape lok oneng neka polo apa nyamannah. Kaula nengale tase' neka tennang sarah ban lok kotor sakaleh amargha sobhung oreng se bannyak taoh. Kennengan neka lakar la cocok areng oreng se terro healing ca'en bhasa enggresseh.


Cara odi` e lingkungan se bannya` tatangghana ye ruwa, settong ampo onggu` otabe mesem. Panengnga dari mesem riya oreng pas ampo lebur ka oreng se nyapaan. Kaduwe` kodhu kenalan otabe nyare tao soal tatangghana. Katello` kodhu bede acara se bhakal bisa manyettong para tatanggha ma` olle bisa pade kenal. Misalla enga` mabede kerja bakti otabe organisasi nak kanak ngode enga` karang taruna. Acarana se rutin misalla duwe` minggu sakale. Ben jhe` loppa kodhu nak kanak ngode essena jhe` se tua malolo. Ma`le bede penerussa. Mun pera` se tua, se ngode ye ta` majhu. tade` perkembanganna. Ariya pas se bhakal dhaddhi lemah ka generasi selanjutta.


Lulusan perikanan bisa alakoh neng salah settong cabang perusahaan Japfa se nyamanah PT. STP (Suri Tani Pemuka) STP riyah perusahaan se alakoh neng begiyen tambek perikanan kaden odeng, bandeng ben laennah. Bennyak kennengan STP riyah neng Indonesia margenah Japfa dibik perusahaan rajeh se le abit naddhek neng Indonesia.Perusahaan STP bedeh neng Sumatera, Bali, Sulawesi ben Jebeh. Salah settong se rajeh bedeh neng Jebeh Temor kennengannah neng Kabupaten Banyuwangi. Neng dhissah bennyak tambek odeng se cokop maju tambek'en bedeh neng Banyuwangi ben Situbondo.  Selaen jiyah perusahaan riyah agebey pakan odeng ben jhukok se ejhuwel neng oreng laen otabe pasar. Kantor pusat perusahaan STP riyah tentonah bedeh neng Jakarta.


Selaen jiah bedeh long key travel 1.4 mm. Timbal balik sentuhan se bhagus penting ghebey merrik taoh hedeh jhek penekanan cek pecek eng hedeh le kedaftar. Key travel se lanjheng 1.4 mm mungkinaghi hedeh ngetik tanpa kodhu ngangghuy bennyak ellun tenaga. Ben e bebenah koncinah, bedeh kubah karet se e ghebey bik para ahli keyboard e dinnak neng ASUS. Ariah ngejamin kekuatan klik'eh hedeh e penoen keng bik tonjolan taktil se teppak se hedeh bhutoaghi ghebey ghuk tegghuk se bhagus. Blitz kiah lebet gas tugas ngola data bik tata letak cek pecek angka se e sempornaaghi! Ariah nampilaghi cek pecek pintas ghebey fungsi kalkulator, CE ben +/-, bhereng bik ningkataghi jarak male sesuai bik nada cek pecek okoran pol ghebey entri nomer se lebbi intuitif.


Manabi manorot kulah, kita neka sa ajjennah bisa nyeptaaghin carah sopaja masyarakat neka bisa oneng careta rakyat. Sala settongah ka'dhinto ngalaloen settong pentas seni akadhi wayang otabah drama se elaksanaaghi neng settong Kampong. Nah, karya kreativitas jareya bisa mabadhi aghin pangataoan se Lok toman e asah. Napah pole samangken nak kanak ngodeh males manabi soro mecah buku cretah rakyat asal usullah. Daddhi sala settong se manarek perateannah masyarakat se kampong ghibtoreh se ngodeh kodhu Andhika mabadha aghin ghun tenggun se menarik ban bisa masenneng tor ngajeg generasi ngodeh taoh cereta rakyat ka'dhinto. Hal jareya saongghuna keng coman nyampai aghin pessen se sae ka sadhajana masyarakat.


Biasannah re saaraennah kulah neka wel juwel kodhung ban kulah daddhi reseller dhari settong toko oren ka'dhinto. Kulah biasannah jyah lakaran ajuelen se ekadhimmah mentengaghin se nyamannah kualitas tor pelayanen. Hal neka tantonnah lok. kengen e pataoh pole, melanah dhari pan saponapan hal se kulah lakoneh lakar mercajhein mon juel onlen lakar la paleng lares kabbhi poko'eng. Ban lagghu kulah la ampon mukka' dhari kol 7 sampe' kol 9 malem kacoale areh ahad neka preien. Biasannah kulah, lajuh ngalak hp ghebey mosting re saarennah kulah neka selama alakoh molaen dhari ghi' lagguh ban adhantos laghanan se bhakkal melleh bharengah kulah jareah. Laujh adhantos jughan ka pangereman se eka'dhimah hal neka lakar kodhu kulah laksana aghin.


E sateap tangeh lagguh kulah neka nengale alek kulah jareya dhujen amaen game neka re saarenah, kadhang sampek lok tedhung semalemman jareya badha neng kamar. Bhakto neka lakar bedeh agenda a kompol kaloargha sebab badha acara tofotoan neka sareng vendor fotografi. Marennah dhari neka, alek kulah lok ghellem entar sebab keng parloan nge game malolo ban lok endek kaloar kamar, sakeng dheri sennengah a maen game jareya. Akherrah sareng abah kulah wifi roma neka e pateen ban alek kulah akherrah lajuh kaloar ban lok amaen pole dhari paneka. Olle kita neka a maen game ban nyennengen settong permaenan manabi ghaduwan manfaat, tapeh jha' sampek katerlaloan sebab aneka bisa marosak kabiasaan se jhubek ban lok bisa ngobeh pole.


Mara mun ta` terro bede kadhaddhian se ta` terduga se sakerana ma apes ka abe`, sa cepet mungkin kodhu e hindari. Misalla rocena wasit e bakto pertandingan bal balan. Mun meleh wasit kodhuna ye e tes ben e jaga komitmenna. Mun e olahraga bal balan biasana bede wasit se mihak naghara tertentu. Biasana kaluar tendanganna, tape edhina, pas bede pemain se talabu ben bhutoh aghante, tape edhina kiya. Parlo pateppa` pole VIVA mun meleh wasit, ma`le bisa eparcaja ben penggemarra bal balan. Apapole kan la kelas dunia. Enga` kadhaddhian se Argentina amosoh Belanda mun ta` salah, wasitdhe tager ekoca` ben Messi arapa ma` tager perpanjangan bakto ce` abiddhe, ontong Argentina pagghun menang ben dhaddhi juara internasional.


Wel juelen neng onlen lakar lok e temmoh bhakkallah daddhi viral napah bhunten neka sobhung reng oneng. Namong sadhajana se bedeh neng medsos jyah kodhu kita konsistenin melanah hal jareya bhakallah daddhi hal se ghaduwan manfaat se rajeh ka badhan dhibi'. Awel juel neng onlen lakar maghabay sadhajana neka bisa oneng melanah hl jareya lakaran lok bisa e kataoen kabadha'annah. Pan rempan kaleh kulah lajuh ngobange neng onlen ternyata carah nyuel neng onlen ryah bisa nyareh konsumen anyar se dhari man kamman. Saenggha pasrlo kita lakoneh lebbhi olang pole sopajha kita bisa kasohor sareng bisnis se e jhalane neka. Ban badhana hal jareya tantonah lakar lo maghabay stres a juelen neng pasar se sobhung kennengannah epon.


Maseh odi` neng dhisa jhauh dari rammina oreng ben cem macemma hiburan, tape nentramaghi kennenganna. Kabbhi gi` serba alami. Ta` pade ben kotta se kabbhi la bede, ben terjangkau. Misalla mun terro ngerem bharang, bede beberapa layanan ekspedisi ta` depa` ka pelosok dhisa polana kennenganna sara dalem jangkauanna ekspedisi, dhaddhi reng pelosok dhisa kodhu ka kantor pangereman bharang se bede neng kecamatan misalla. Settong se paleng nyaman, odi`na reng dhisa riya ta` ghampang sompek ben lalakon padena e kotta. Mun odi` e kotta bannya` tuntutan kalakoan, ye pade ra aslina bi` gaji se etarema. Ben biasana paleng nyaman reng kotta mun ngalencer otabe maelang sompek ye ka dhisa nengghu pemandangan ben kennengan wisata.


Kegiatden se nguji nyaleh riyah lakar kebur polanah ngelateh mental sopajeh tak takok'an. Olahraga deiyeh riyah bisa esebut kiyah olahraga nguji adrenalin. Kabbhi kegiatden riyah ben se nyamanah olahraga riyah pasteh andikm resiko meggih diddhik apapole olahraga ekstrim se mrenges mangkanah kodhu tengateh polanah resikonah sajjen rajeh. tapeh olahraga ngalak tantangan deiyeh riyah se paleng bennyak peminattah apapole oreng lakek, margenah biasanh jiyah penasaran ben terro taoh. Degghik san lok penasaran pole biasanah pas kederui mon lakar senneng. Meskeh olahraga deiyeh riyah biasanag biayanah pessenah bennyak se kodhu epekeluar gilok pole sewa alat keselamatden makle tetep aman pas olahraga riyah semmo larang kiyah.


Mun odi' ben bannya' tatanggha ruwa kodhu pabharanca ka oreng. Acaca se penting bhai, tape ye kodhu pagghun kaluarraghi mesemma. Paleng enje' la nyapa ka reng oreng. Mun terro nyamana odi' ben tatanggha bede carana. Pertama jhe' ngundang caca se tade' manfaatta. Kaduwe' noro' kompolan se bede e masyarakat ben sakerana penting. Bede berita sake' otabe kapatean langsung pakancang nolongi. Jhe' todusan. Paleng enje' kenal ka oreng se edhi'na. Katello' biasana mun edhisa'an reng oreng ampo mabede arisan. Mun ekonomi nyaman ye ta' arapa noro' kiya, tape mun ta' kenceng ye berri' alasan apa bhai se ta' nyinggunga perasaanna tatanggha. Kaempa' edingaghi mun tatanggha acaca. Jhe' pamaso' ka ate mun bisa, panengnga ye cacana mak emak sateya nemmu bhai.


Laguh daerah engghi jareya sala settong dhinggalannah nenek moyang se aropaaghin karya seni se loar biasa. Napah pole kabadha'annah kita neng Indonesia jareya tantonnah ghaduwan bannyak sarah paningghalan karya seni lagu daerah se badha neng 34 provinsi.Tapeh makeh bannyak lagghunah neng masing-masing daerah jareya, lok bisa e pongkere pole manabi laghu daerah ka'dhinto bisa eksis neng sadhajana wilayah pelosok nusantara. Misalah lagu Gundul-gundul pacul otaba Ampar-ampar Pisang, otaba epon Yamkorambe yamko. Nah jyah ternyata oreng bannyak oneng magghi loktaoh bhasannah ban kadhang lok taoh jughanartena la cokop a nyanyi bein oreng la padeh oneng manabi lagu jarey aslinnah dhari wilayah kasebbhut.


Telset.id, Jakarta  - iPad pelkodhan kabharra bisa kalowar neng taon 2024, abhareng bi' iPad kene'. Taon reya, Apple ta' maghi madatengaghi iPad anyar model apa'a bhai ka pasaran. Kabhar jha' iPad pelkodhan ban iPad kene' se anyar bhakal kalowar neng taon se dateng ekabala bi' analis Ming-Chi Kuo, senga' Telset kutip dari GSM Arena, Sennen (30/1/2023). Jiya nyebbhut, Apple ta' arencana makalowar otaba madateng iPad anyar sampe' 2024. Metoroddha, ta' bhakal bada'a iPad anyar dalem sanga' bulan sampe' sataon ka ada'. Baca keya: Aman! iPad Kene' ta' bhakal dhaddhi tumbal iPhone Layar Pelkodhan. Tape arghana bhakal barampa tayya? Cora' pagghun larang.


Apa se ekanyaman dari ennus se dhaghinga cora' tada' rassana, tolanga tada' ghun enga' plastik. magghi cethakgha se abing-dribing nyelkannyellan ta' arassa apa. kadhang ngamok mon emma' melle ennus polana engko' ta' enda' pas arghana lebbi larang etembhang jhuko' se laen. Etembhang ngakan ngangghuy jhuko' ennus ango'an ngakana maso tempe ghuring plappa bhabang pote. Haddo jiya rassana kobassa sara apa pole nase'en anga' pas eraobhi buja cabbhi sacokopbha. Ennus reya ani mon ca'en engko' polana sakabbhinna jhuko' tase' ban kerrang engko' senneng tape ennus me' ce' ta' enda'en, polana rassana ta' egharassa banni polana bajhi' ka barnana kowa se celleng. tape ta' rapa bannya'an dhujanna etembhang se ta' enda'.


Mun terro taoa ka carana memanah, bede beberapa langkah carana amainna. Pertama tentoaghi mata dominanna abe` dhibi` se paleng pandhang mun ngabes. Kaduwe` anghhuy peralatan se cocok ben matana bae` se dominan ruwa. Katello`angghuy peralatan panahan se nyaman ghebey abe`. Kaempa` latian se rutin ghebey tao kuda-kudana se teppa` pas ajhar manah. Soko kodhu bede e ade` salah settong ben e budi settongnga. Tape bede kiya mun la ahli biasana teka` ajhir jhir ye pagghun teppa` sasaran. Kalema` pasang anak panahna ka busur ben teppa` aghi pangabesenna mata ka sasaranna. Kaennem ghunaaghi tello gherighi` ghebey nahan anak panah e tale busur se enteng. Marena angka` ben tarek busurra pas pa nyaman ngabes ka sasaran. terkahir langsung ocol panah dari busurra.


Engko' ajhuwalan buku lakar segghut rogi. Rogina banne polana buku bukuna ta' paju. Tape pesse se ollena jhuwalan jiya ta' temmo man demmanna. Kadhang ekajhajhan monla ta' bisa etahan pole monla ta' andi' pesse. Dari jiya keya pesse pesse ta' etemmo jhalanna jha' da'ramma. Kadhang bannya' oreng messe tape ghun messen mlolo. Ta' majer kaada'. Ajiya engko' kadhang ghi' nyare otangan se terro ngolagha buku. Buku buku anyar bannya' kalowar engko' mele ta' ngolak buku pole polana modalla tada'. Buku jiya maske ta' baruy, engko' lebbi bannya' nantos buku buku lamba' jiya paju ban ebelli bi' oreng. Lakar rogi mon ajhuwalan  buku se bukuna rowa ghun ekasennengnge dhibi'en ban egharassa lebur mon ebaca oreng laen. Tape ajiya kodhu pagghun etegghu' jha' oreng ajhuwalan ya pagghun dayya.


Bede pole alat olahraga se ta` enga` umumma se maseh ra` berra`, ye ruwa matras. Bentukna se enga` kasor pade ben fungsina ye ruwa ghebey latian se berhubungan ben guling badan otabe enga` olahraga lonca` tengghi ben olahraga senam lantai. Mun tade` matras se dhaddhi pelindung pas olahraga, bisa potong otabe retak tolang ben saraffa. Matras riya penting eghunaaghi, misalla pas lonca` tengghi tager asalto orengnga, magheggherra bhadhan ye kodhu pas ka posisina matras. Bahanna se e angghuy matras kiya lembu`, tape ta` salembu` kasor, ye begh gheli. Mun ce` lembu`na bisa bahaya kiya panengnga bisa jhauh ghellu mantulla bhadhan pas gheggher.


Oreng neka bannyak acaca manabi alangngoy neka jha' patang kasembhur amargha bhakal maghabay tolang biluk. Kulah ghi coman agellek eh bein manabi badha dhabuan kadhineka, sebab hal se lok bisa e bhukte aghin neh mlarat ghabay e kaparcajeh. Manabi sampeyan oneng, kita a rennang otaba alangngoy paneka kodhu badha teknikkahdhibi' ban lok olle dhen badha. Soallah neka taronnah bisa nyabah. Manabi sampeyan neka alanngoy neng songay sareng neng  kolam ghi tekanannah laen jha' papadeh aghin. Sampeyan manabi terro onengah alangngoy ngangghuy teknik se sae ghi toreh a les ka oreng se lebbhi jago rennang. Manabi keng coman alabbur maloloh mlarat taonnah.


Manfaatta olahraga iye riya kaghunaan olahraga se utamana ghebey fisik ben pekkeranna manossa pastena. Salah settongnga olahraga se enteng bhai kabbhi oreng bisa ngalakoni. Ajhalan soko marena sobbu ye riya ajhalan e taneyan otabe jhalan apa bhai se e lakone ra-kera marena abhajang sobbhu pas ta` angghuy alas soko alias nyeker. Mun oreng lambe` ngangghep riya la biasa ben benni olahraga ca`na, mangkana oreng lambe` hat sehat ben kuat fisikka, polana ye la dhaddhi kebiasaan. Bhidhe bi` oreng sateya se jarang ngalakoni ajhalan soko ta` angghuy alas. Sakeng emokna mekkere dunnya padahal kesehatan ruwa se nomer settong. Mun la sake` emo` se nginuma obat pas ta` ngabes ka polana se korang senneng olahraga.


Apede se teratur jiah bisa nguataghi tolang. Selaen menoen nutrisi ghebey tolang, apede kiah penting e lakonen male ngejheu deri penyakek osteoporosis. Apede ngebey abek nyerep kalsium secara maksimal. Tolang kiah sajen padhet ben kuat. Mangkanah semetaghi ghebey apede male abek sehat ben kehindar deri bennyak macem penyaket. Make melessoh, tapeh apede ngibeh bennyak manfaat ghebey abek eng kita. Sekaleh agghi, jhek keloppaen ghebey apede. Ayo rutin apede male kesehaten abek lebbi kejegeh. Bennyak jenis pede se ghempang e lakonen ben lok bhutoh bennyak alat. Oreng bisa tangngeh lagghuh ghebey aberkak neng sekitarrah roma otabeh ngelakonen jenis lateyan se ghempang gerakannah.


Macemmah HP riyah cek bennyak'en setiyah, mon lambek oreng andik Hp mon lok keng nokia ben samsung bein le pasteh wes mareh ekocak oreng soghi sekampong. Mon setiyah enjek, kabbhi Hp nah oreng wes genteng ben keluaran anyar, setiyah mon oreng lok andik HP riyah malah heran polanah lok lomrah, mon lambek oreng le biasa lok andik HP. Bennyak'en pesaing neng pasar biik merek HP mangkanah bennyak kiyah setiyah HP se argenah mode tapeh andik kualitas se cokop genteng. HP polanah setiyah le deddhi bereng pokok se kodhu egibeh eman-kamman mangkanah orengh pasteh andik HP. Kabbhi keperloan setiyah bisa langsung lebet HP sakeng majunah jheman setiyah.


Ca`na oreng se jhet endi` bakat jhualan, ye senneng ajhual, otabe la jhalanna olle rajhekkena jhualan paste bede bhai se melleya. Tape kodhu pajhujhur. Kabbhi kalakoan mun jhujhur ruwa enga` pesse se bede e bhai. Ta` usah kabater ka pesse. Mun ajhualan ruwa ye kodhu bannya` asadekah ka oreng. Mun ampo asadekah ye rajhekke bede e bhai. Wirausaha jeriya apa bhai lah elakone. Bede tade' se melle ye pagghun atekad jhualan. Kabbhi pokokna kodhu kuat tekadta, ye riya se madateng rajhekke ka orengnga. Bisa tedung, alako, ben sakabbhianna saromben ca'na orengnga. Nyaman ongghu dhaddhi wirausaha. Tade' rogina adhaghang pokok senneng, jhujhur ben loman ka oreng.


Jenis enoman kopi laennah se bennyak e jhuel neng kedia-kedai kopi modern otabeh kafe ajiah macchiato. Jenis enoman kopi riah dhesarrah espresso ben bedeh busa neng attasseh. E kocak dhesarrah espresso polanah selaen kopi, ghik bedeh por-camporan laennah se lebbi bennyak kadarrah e bhendingin jumlah espressonah dhibik. Cak-ocak "macchiato" ajiah artenah tandhe otabeh noda. Ariah ngara dek tandhe jhek susu se e andhel ghebey por-camporrah akareh neng permukaan espresso nah teppak e tuang ke delem cangker enomannah. Selaen jiah neng beberempah kafe se nyuel, sirup perassah ampo e tambaaghi kiah ke delem enoman kopi se riah sesuai bik peleyannah pelanggan.


Kualah neka neng sennengah sareng es Teh ban enoman se paleng lok senneng engghi ka' dhinto se badha sodannah. Wes cokop jariya. es Teh ka' dhinto bisa e enom neng sagalannah kakanan. Manabi lastareh ngakan bakso enommah es teh, manabi adha'ar soto, nase' budhu', sate, se' koneng, rawon ban laen epon pagghun enommah tetep es teh. Sala ghampang ekaghabay ban pole regghannah neka mode jughan, daddhi neka se maghabay kulah senneng. Anapah lok senneng dha; enoman soda, amargha toman trama, ngota ragara ngenom enoman soda. Jhejjek jariya kulah tak toman ngenom pole amargha la ampon jerreh sarah pookok'eng ban pole lok sehat jughan.


Kakanan e Madureh benyak se bahannah ngangguy kacang. Salah settongah topak lontong. Kakanan riah biasanah ngangguy kacang se ekakebey bumbunah. Topak otabeh lontong se mareh e kerrak pas e berrik cambe, tahu, bedeh se ngangguy cingur, pas e seram bik bumbu kacang.   Selaen topak lontong rassanah lemak ben nyaman, kakanan riah andik manfaat kaanguy dek beressah abek. Caepon, kacang andik manfaat kaangguy mesehat dek jantung ben gula dara. Bedeh se neliti, caepon ngakan 46 gram kacang ben arenah bisa mesehat dek ka jantung ben gula dara nikah. De' teretan se dujen otabeh se terro a dhe'errah topa lontong, jhek kebeter.


Kita kodhu tengateh sarah ben waspada dek kejahatan siber se bisa e sebabaghi bik bhucorrah data pribadi. Solusi terbaik ajiah lebet ngelakonen tindakan nyegghe akadik ngejegeh informasi pribadi cek beccek, ngangghuy kata sandi se kuat, ben lok merrik informasi pribadi dek sapah bhein se lok e kenal, tapeh make se kenal kiah kodhu pagghun tengateh. Selaen jiah, penting ghebey masteaghi jhek situs web ben aplikasi se e angghuy andik keamanan se bhagus ben ngelakonen pembaruan secara reguler. Polanah setiah marak kasus bhucorrah data, tebhenah kita sebagai masyarakat se kodhu secara kolektif sadar bik bahayanah data bhucor. Dheddhih ayo kita sadar ben waspada dek kejahatan siber!


Olahraga se lok kerah ngeluaragih keringet se bennyak, lo nyebabagih ojheng keng pagghun gebey lessoh ben menyehat jantung riyah olahuraga se elakoneh neng dhelem aeng, misallah renang. Tapeh oreng bisa ngambeng ben gerak neng dhelem aeng otabe kolam renang riyah tentonah kodhu ajher, margenah nyeimbangagih bhedhen neng dhelem aeng riyah semmo sossa polanah aeng riyah andik tekanan se teggih ebending neng deret. Mangkanah, setiyah osom bejik gik kennek le ekennalagih arenang  sampe ngolok guru les. Polanah rennang riyah lakar beccek, megerrak kabbhi bhedhen  neng dhelem aeng. Lok kerah rogi ajher renang riyah nak-kanak bejik beih ajher renang apapole oreng tuah. Mon terro renang tapeh gilok lancar, bisa sambih ajher ngangghuy pelampung gellun.


Badha cara pole se laen ngangghuy metode ruas grighi' e dhalam ngafalaaghin quran, cara jareya ngangghuy metode lauh. Biasannah dhalam metode paneka lakar la semmoh ngimpak aghin amargha manabi afal jareya bhakal aal sareng carannah noles. Dddhi caranah ka'dhinto, misallah sampeyan neka terro ngafalaghin srat al baqarah ayar 17-20. Nah, lajuh dahri jyah sampeyan kodhu noles ghellun ayat ka'dhinto ban jhellingaghin dahri harakaddeh, lanjeng pendek'eng ban panolesannah akatah de'remmah. San marennah dha'neka lajuh sambih afalaghin. Insyaalah dhalam 10 menit sampeyan bisa afal settong ayat sareng tolesannah ka' dhinto. Metode neka mpuh ghabay macekkak afalan Al-qurann sebab sampeyan bisa afal kyah tolesan quran nah.


Ban kabadaan ekstra kulikuler neng sekolaan jaruah daddi kennengah nak kanak ngodeh jareah ngembang aghin bakaddeh se selame nekah e pengerrem. Kabadha'an bakaddeh nak kanak ngodeh jaruah kodhu e fasilitasen sareng lembegeh, se eka'dhimmah neka bhekkal nombhu aghin rasssah semangat melanah ngasa kamampoan. Olahraha daddhi sala settong ekskul se eka'dhimmah bannyak badah neng la' sakola'an, namong lok bannyak nak kanak taoh manabi hal jareya tantonah ghaduwan manfaat se rajeh. Olahraga dhale masa pertumbhuen neka lakar la penteng sarah, napah pole olahraga se hubungannah sareng metengghi bedhen jyah bedeh bein neng sekolaan. Dhari paneka pangerteh bisaos. nak anak eng manabi terro norok ah ekskul olahraga.


Manabi sampeyan terro ngebeyyeh plotan salak khas kottah Bhangkalan jareya kulah gahduwan resep toron temoron dhari mba rajeh kulah se ampon a dhingghal omor. Carannah ka'dhinto sampeyan kodhu rem rem gellun plotan jareya sabelum e massak aneka tojjuannah male ghampang ban lok ogerre jaruah manabi e kakan. San lastarennah ka'dhinto sampeyan kodhu massa' e nghellun sareng ghula mera se ampon e sareng ban berse ka'dhinto. Lastarenah jareya tana' aghin korang lebbhi 45 menet bein jha' bit abit dele se jam. Jha' kalep beri'in dhaun pandan sopaja bhaunnah nyaman. Otaba sampeyan tambainserri +jeih sasoaiaghin sareng selerannah dhibi'. Marenah neka manabi la ampon massak jha' kalep berri'in parodennah nyior ngodeh male lebbhi nyaman.


Dari sennengnga noles molae dari akuliah tang tolesan partama areya Pokeddhan (artikel) se ekerem ka Qureta.com ban dhala bisa dhaddhi se paleng populer. sennengnga tada' pada ban segghut ngerem tolesan ka Qureta. Sampe' setiya engko' pagghun noles cem-macemma tolesan tape aghunaaghi bhasa Madhura ekerem ka Majalah Jokotole hosos bhasa Madhura. Tolesan Partama reya Careta Panda' (Carpan) mare jiya Selera (Biografi Tokoh) Royyan Julian, pas se terbi' bulan Desember 2022 Sae Eber (kuliner) asli Madhura iya areya Potho Proppo. Saongghunna bannya' seekerem tape bada moseba se file ekerem bada e pegawai Balai Bahasa Jawa Timur se samangken dhaddhi Kepala neng Balai Bahasa Bengkulu. Aherra kodhu narema ta' bisa terbi'.


Lamba'Toman Bhakto kulah ghi' kennek akaleleng Madhura ban kaula Toman elang neng Bhato Ampar Kabupaten Sampang. Pokok Lan jhalan kaleleng Madhura nekanpangalaman SE paleng ghaduwan bannyak kessan. Kemmah kulah se elang, ghilok kulah se etarek ombek neng Tase' Lombhang. Kemmah se labu dhari tingkat neng ruko ruah, pokok la gennak daddhi settong apessah kulah Bhakto jaruah. Sakeng dharinoenanah Tase' Lombhang Sampek neng e ka'dhissah kaula sareng Tan tretan sadhaja mager ruah ghabay moleah ban akherrah ajeg rojeg
Tase' Lombhang se ghaduwan Paser pote ban berse maghabay enga' tok kennangannah. Kadhinapah, sampeyan boleh se terro entarrah alan jhalan Ka Paser Pote Pantai Lombheng se badha neng Polo Madhura?.


Panengkadhen skill nekah lok coman dhari mata pelajharan bisaos, namong olahraga jughan. Dhari lok taoh daddhi oneng ban faseh. Kabada'an salah settong ekskul olahraga neng sakolaan jareya maghabay nak kanak otabah pelajar bisa ngembang aghin minat sasoai pangaterroannah. Dhalam hal jareya, kabiasaan se elakone neka bisa manengkat aghin skil se lk toman e asa deddhi bisa ter asah melanah bede pelateh jareya saenggha hal neka bisa ngoasaen bakat ban minattah nak kanak samangken. Sakolaan sabisa mungkin nyepta aghin inovasi pembelajaran se bisa nengkat aghin skill otaba bakat se badha neng dhalam siswa jareya sopajha bisa tor ekkspresie aghin sareng kmampoa annah, mela dhari jareya samangken bisa ngoladhi bisaos.


E sekitar bendungan Jatiluhur bedeh wahana amaen aneg akadik kolam renang, taman amaen, ben wahana laennah. Selaen jiah, bedhe kiah penginapan se bisa e angghuy bik pengunjung se terro ngenep neng sekitar bendungan. Bedenah bendungan riah lakar cek pentingah ghebey wilayah sekitar. Selaen ngendaliaghi banjir, bendungan riah kiah dheddhih sombher aeng bekoh ghebey masyarakat sekitar. Selaen jiah, bendungan riah se dheddhih sala sittong kennengan wisata se nyajiaghi pemandangan se indah ben nyennengin. Oreng-oreng neng sekitar bennyak amaen kassah. Ben pole bedenah wisata aeng neng bendungan riah kiah bisa ningkataghi ekonominah masyarakat sekitar. Deri jiah bendungan riah dheddhih vital sarah neng lokasinah.


Make iyeh, nak kanak se norok ekskul olahraga pastenah jheu lebbi sehat. Arapah? Ekskul olahraga jiah tentoh ngeharusaghi nak kanak ghebey norok lateyan penunjang secara rutin. Contonah nak kanak se norok klub futsal biasanah e harusaghi ngelakonen lateyan rutin arobeh aberkak ben ngelakonen gerakan peregangan, seenjek eng smeinggu sekalean sesuai bik jedwel se e tentoaghi bik sekolaan. Ben lok cuma nyehataghi ghebey abek, kegiaten ekskul olahraga neng sekolaan kiah bisa ngebhentoh ngebentok kepribadian anak. Demi olle kemenangan otabeh hasel se e katerroen, anak bisa fokus alateyan. Deri dissah, ajiah kiah e lateh ghebey ngembangaghi rassah percaya diri. Biasanah nak kanak se norok aktivitas nneg sekolaan cenderung lebbi patuh peraturan ben disiplin.


Samangken oreng neka kadhang la ampon jarang ngonenge asal usullah dhari Kottah se ekenenge paneka. Kabadhaan careta rakyat saongghunah bisa daddhi pangajharan se penteng melanah dhari cara neka kita bisa ngipta aghin pembelajaran se unik. Manabi kurikulum lambak kulah sareng ghuru kulah e pakon ngalakone pentas dram dhari careta rakyat se abadhi panggung ghabay sala settong unjuk bakat. Saongghunah dhari implementasi ka'dhinto bisa ngipta aghin media pengajaran se sae ban siswa bisa ajhar tanpa parlo mecah ban cokop nengale drama cereta rakyat ka'dhinto. Nak kanak ngodeh biasannah lebbhi kreatif manabi e pakon hal se bisa mabadhi aghin pangaterronnah mereka a tamba.


Sapah se tak dhujen bue biasanah ngakalen ngakan bue se la e ghebey salad buah. Salad buah riyah jhejen sehat dheri cem-macem bue se ecampor moso saos dheri mayonaise, yogurt ben susu, kaddheng e campo keju. Benyak oreng ngakan salad bue ben areh, anggepeenah padeh moso ngakan bue biasah ben areh. Padahal mon sala a konsumsi salad bue riyah bisah ghebey lempo. Salad bue se komposisinah salah bisa ghebey oreng se ngakan tak nyadar mon la a ngonsumsi guleh lebbi dheri kebhutohan arean. Dheri saporsi salad buwe, ghuleh bede ning buwe, bedhe ning mayonise, bedhe ning keju ben bedhe ning yogurt so susunah. Maskeh oreng apang rasah ngakan buwe se sehat, senyatanah dhedhi tak sehat kiyah mon kabenya'an. Se maghebey tak pateh sehat mon saos camporan mayonise, yogurt moso susu kental manis ce' benya'en.


Al qoran engghi jareya ketab ommat islam se e toronaghin ka Rosulullah ngalaloen perantarannah Malaekat Jibril se daddhi pangaterrah wahyu.  Al qoran jareya ghaduwan 114 sorat neng dhalemmah ban bannyak ayat e dhalemmah jughan. Ketab soceh jareya, daddhi kapercajeen omat Islam amargha e toronaghin secarah asor-angsor selamah 22 taon, 2 bulhan ban 22 areh otaba rata-rata selamah 23 taon. emolai teppak tangghal 17 Romadhon. Wahyu toron ka Rosulullah SWA jareya teppak a omor 40 taon, engghi paneka 12 taonnah sabelum a pinda ka Madinah sampe' sobhung omorrah e taon 632. Oreng Muslim ngahormadhin Al quran amargha daddhi mukjizattah dhari rosulullah ban jareya daddhi panoddhuk kabadhaan neng dunnyah jareya.


Massak salah settong panggebeyan se benyyak se esennengen oreng. Massak ampo olle mengelangagih rassa tobuk, ben ngebey ateh bungah mon kakanan se deddhi nyaman ben pole oreng laen sampe dhujen ngakan. Tapeh, ngakan massakan se padeh teros-meneros ampo ngebey tobuk, mangkanah kodhu massak kakanan se laennah. Bedenah youtube setiyah bennyak nyediaagih tegghuen se cem-macem. Bennyak oreng se ngebegiyagi caranah massak kakanan e sabek neng youtub makle kengeng etegguh ben e teroh ben oreng laen. Melanah deri nekah, mon oreng terro amassak keng lok taoh cara agebeyyah bisa esareh carana neng youtube. Neng youtube kassah bennyak macem caranah reng-oreng agebey kakanan, deri se mlarat sampe se gempang caranah.


Mara para reng tua jhaman sateya, biasaaghi nak anakna ghebey saenje`na pendhe senneng a olahraga, misalla pas e akhir pekan sabtu-minggu pas preiyan. Ngorangi amain HP otabe game ma` le pekkeranna nak kanak lebbih seggher. Mun olahraga pole paleng nyaman e lagghu, sambi bisa nengghu se ejhu-ejhu. Olahraga ka tase`, lapangan, otabe taman mun se odi` e daerah kota raja. Mun la biasa dari kene`, riya nyaman ka rajana nak kanak la ta` ambhu soro pole. Bede bakto setidakna ghebey ta` negghu` HP. Apapole pas sakolah sateya ye ce` ampona angghuy ujian online. Ta` pera` ruwa, tugas kiya kadhang ye gi` angghuy HP.


Neng barta, neng taon se bhakal dateng areya bhakal bada'a hape anyar. Hape anyar ajiya egharap bi' perusahaan se lakar ta' maen agharap neng bidang teknologi. Tape seteya la molae agharap. Ta' tao polana arapa ma' senga' jiya. Tape enga' reya lakar la nyaman ban bisa ekoca' bangal. Perusahaan jiya bisa maca jhaman se sakabbhinna apandhuman ka teknologi. Cora' ta' bisa'a odi' mon ta' negghu' teknologi otaba bhudhu neng teknologi. Hape anyar areya kalowar dari perusahaan se ekennal bi' bannya' oreng ghun ghabay enoman soda. Areya anyama coca cola. Cola Cola ajiya bhakal agharabha hape anyar anyama hape Coca Cola. Bharangnga la mare epatao. Kamerana bada duwwa' ce' rajana. Keng hape reya bhakal dhaddhi hape se misterius ban unik.


Cem macem masakan Indonesia salah settongga soal macemma olahan nase` nusantara. Engko` otabe ba`na kabbhi la tao se nyamana nase` lemmak, nase` liwet khas sunda, ben nase` uduk. Mun e madura nase` lemak riya nase` konengnga jhaba. Nase` koneng eghebey dari konengnnga konyi` se ecampor bi` santan. Para` pade`e ben nase` uduk tape bhidha na mun nase` uduk ta` angghuy konyi` dhaddhina abarna pote, ben pade-pade alemmak ben ghurih polana etambei buja. Salaenna ruwa ye nase` liwet khas sunda, ye riya nase` se e campor tomissa jhuko` kenduy kene` ben palappa oseng pas etana`, bede se nambei santan ma` le alemmak tape biasana ta` angghuy. Rassana ta` kera bu ambu, terro nyimbu teros. Sakabbhina jeriya pade ghurihna polana angghuy buja.


Teppak kulah asekolah kellas 1 jareya kulah awal juwel roteh neng kellas se aregghe sa ebhuan. Reggeh se mode maghabay pan saponapan kancah kulah daddhinah neka ngobange ban laris sarah juah. Akadhi jualan jareya lakaran la maghabay kulah ghaduwan sango, melanah dhari penghaselan jareya kulah bisa olle apah se kulah kengenge. Ban molennah sakolah jareya kula la mukkak pessennan ka cakanca kulah sadhaja, melanah jareya sapah se messennnah dulih la a dhabu male kalagghuna bisa e aterraghin neng kellassah. San ka degghu'eng neka lajuh marenge ka cakanca kulah pessennan epon, melana mare jareya kulah lajuh aberrik ka sadhajana kancah kulah banpesennah bisa e ka sempen.


Roni senneng a massak. Roni bhen areh abhentoh ebok nah amassak ning depor. Satiyah roni ghik mahasiswa semester 3 ning jurusan memasak. Dheri kenik Roni la senneng a massak. Biasanah bhen areh Roni abhentoh ebok nah melle bahan ghebey e massak. Roni andik katerroan mon la mareh a sakolah dhedghik, terro andik ben ghebeyyeh rumah makan ning seddi'en romanah. Satiyah Roni ghik skolah ben alakoh ning Rumah Makan Cina se bede ning temor lorong romanah. Samarenah kuliah, Roni biasanah mole ghellun ka roma ghebey istirahat a salanan klambih pas terros mangkat ka restoran. Roni alakoh ning Rumah Makan ruang bhen areh, mon senin libor.


Saajjhennah neng polo Madhura neka lok coman badha kabupaten Bhangkalan, Pamekasan, Sampang, tor Somenep bein. namong polo-polo laennah ghi ghi' badha antara epon polo sambilan, Polo bawen, Polo Kangean, Polo Sapeken, Gili Labak, Gili genteng, ban laennah epon. Sanggunnah bhannyak, coman se ekennal bhannyak oreng ghi coman neng empa' sadhaja se oreng onenge. Manorot Kuleh polo-polo kennek paneka ghaduwan bannyak sarah kennengan se oke se bisa daddhi kalebbhien dhalam hal pariwisata. salah settongah neka ghi Polo Sepeken jariyah, Sala tase'eng a bharna ijo akadhi neng Sumbawa ruah poko'eng. Eman sarah manabi lok ekennalaghin ka wisatawan pancaneghara, Sebab polo-polo kennek se ghaduwan kennengan ngerrem neka bhagus ghabay pariwisata.


Bada settong bangunan se engko' ta' ngarte apa nyamana kennengngan reya keng bada kennengngan se nyewaaghi kamar enga' kos-kosan tape enga' hotel kiya. Abak bannya' keng se nyewa kabannya'an super motor box otaba seles. arghana barampa ta' tao keya engko'. Keng acora' kennengngan jiya lako bada bhai se nyewa, paleng arghana lebbi moda dari hotel keng ta' tao eberri' ngakan apa enja'. mon eleing-jhelling dari lowar acora' para' pada'a maso hotel Camplong. Se mabhidha ghun coma bangunanna korang lebar. Ekoca'a hotel enga' kosan, Ekoca'a kosan enga' hotel. Se ngoddhiyaghina ngenep tako' larang ban anowapa kiya polana se bannya' ngenep oreng se lakona super


Sebelum benyak bumbu-bumbu instan se langsung bisa eangghuy, oreng kodhu ngocek bumbu ghellun. Misallah aghebey tempe ghuring. Oreng kodhu ngombik bumbu beng pote ben beng mera, sa'ang ben buje. Kabbhi bumbu riyah ekocek sampe alos. Bede kiya oreng seangguy bumbu tempe guring etambein konyi'. Satiyah oreng tak perlo repot ngocek, bede Bumbu Instan Marinasi merek Desaku. Bumbu riyah bisa ekaghebey marinasi jhukok ben tempe. Oreng kareh melle tempe neng pasar, e kerra' sesuai katerro'nah. Bumbu Marinasi merek Desaku pas e totta' ka mangkok otabe baskom pas berri' aing sakunik. Campor sampek ratah, teros tempe se lamareh e kerra' e campor ka bumbunah pas sabek bedhe. Teros ulang sampe tempenah tade'. Tempe se lamareh di marinasi riyah kenning sabek kulkas makle langhu' kareh aghuring. Tak parlo cek-ngocek pole.


Mun ca'na artis dari luar naghara Indonesia se bede neng Indonesia riya rata-rata ngoca' senneng ka Indonesia polana bisa kenal settong ben laenna. Mun dhaddhi kanca ben tatanggha bur lebur orengnga. Ampo mesem ben nyapaan. Ta' pade ben e nagharana. Contohna Haruka Nakagawa se la bede 10 taon lebbih neng Indonesia. Arassa odi' lebbih odi', ben kanca ala enga' ngangghep dhaddhi taretan. Peduli kiya reng orengnga tambhang e Jepang. Jeriya mun alakoa e Jepang ye bhai, tape mun odi' nyaman neng Indonesia. Kakanan, oreng, budaya bi' agamana neng Indonesia riya odi'. Maseh bede korangnga dhang kadhang mun la akrab ye ampo nyator jhube'na kancana. Laen mun neng Jepang se ta' pate ngoros ka cacana reng laen.


Meal plan ariyah jadwal se la e ghebey ning dhe'adhe' delem jangka bekto khusus ghebey abhento ben maghempang persiapan a massak re saareh. Mon aghebey meal pla, benni ghun abhentoh ghebey a massak tapeh bisa kiyah abhentoh ghebey arencana aghi a massak ah apah se sehat ghebey kaluargeh. A massak aghuy meal plean bisa ghebey lebbi hemat polanah tadek bahan kakanan se tabueng polanah abit ghellun tak e ola. Oreng se aghebey ben nyiap aghi meal plan kiyah bisa ghebey kalakoan massak bhen areh bisah lebbi cepet polanah bahan2 la e siap aghi. Enggak tok-ngettok, ngombi' moso ngocek plappa la elakonih sabelummah.


Badik nyamana. Badik asalla dari Bugis. Ekennal bannya’ oreng neng lowar Bugis jha’ Badik reya lakar andi’en oreng Makassar. Badik reya lakar la bada ghi’ jhaman kar-tokaran neng Indonesia. Gharapanna pada bi’ Rencong se bada neng Aceh. Tape andi’ tajhem-tajhemma se lebbi kene’ pole. Uniggha dari gham-ghaman reya ya bhaddhana rowa andi’ okeran khas ban madhaddhi gham-ghaman jiya ejhelling raddhin mon ghabay pajhangan. Tape bada keya oreng se ngangghuy Badik jiya aghunan dhing atokar. Tape atokarra laen bi’ tokar laenna. Badik biyasana eyangghuy bi’ oreng se atokar dalem sarong. Tokar neng dalem sarong reya lakar adhat se kadhang eyangghuy neng Bugis. Padana bi’ caro’. Tokar sarong ghi’ usa ngoca’ ghallu otaba pada enda’. Monla pada enda’, tokar jiya soro lakone. Tape pagghun bada pandhumanna da’ ka oreng se kala otaba se menneng. Bhakal epada’ramma’a se mennang. Ban bhakal epada’ramma’a se kala.


Mobel listrik ariyah mobel se nyempen energi neng delem baterai otabe listrik gebey ngejhelenaginah. Bedenah kabher ben berita akadih energi se ramah lingkungan, sossanah  ben larangah bahan bakar bensin pas deddhi moncolagih inovasi mobel listrik riyah. Neng Indonesia dibik se andik mobel listrik riyah parak bennyak. Lok kaden mobel se ngangghuy bensin mon messenah le abit ben lok toman e servis suaranah ampo lok nyaman, mon mobel listrik riya andik suara se alos nyaman. Mobel riyah kecephatannah gencang ben kowat egibeh ajhelenan jeuh. Pajak'en mobel riyah kiyah ngodeh ebendhingagih mobel biasa. Mobel riyah ekocak ramah dek lingkungan otabe alam polanag lok ngehaselagih zat se bahaya kaden gas karbon diosida ben karbon monoksida.


Fotografer kakanan salah settong kalakoan se termasuk bede hubunganna ben masa`an. Mun lambe` gi` tade` sosial media, kalakoan riya korang eminati, paleng santak ye mun ghebey banner otaber poster se nyata, tape sateya kalakoan riya gharus. edimma dima para` kabbhi restoran sampe` barung kene` mun promosi kakanan bisa ngangghuy jasa foto pas e pamerraghi e sosial media sampe` you tube. Gaji kalakoan fotografer riya mun e luar negeri bisa sampe` Rp 550 juta sataon. Oreng mun mekker padahal pera` moto kakanan, tape dari foto mun jhaman sateya menentukan pesse mengalir, polana oreng kadhang tertarik ka ghambar se meyakinkan ye langsung melle.


Aberka' pas etoro' bi' oreng berka' laenna. Arowa anyama olahraga lari estafet. Biyasana oreng se lari ajiya angeba tongket se penda'. Biyasana aberka' leng-leng. Keng ta' bannya' elakone bi' sakola'an. Biyasan ghun bada lomba pas bannya' mored se elate ma'le noro'. Lari estafet ajiya bhuto tello' oreng mon ta' kalero. Polana neng atoranna, alari jiya banne ghun sakalean mare. Tape sampe' tello kale poterran. Mon na'-kana' se noro' lari estafet jiya, kodhu elate ghu-ongghu. Apa pole elate masala nyabana. Mon nyabana penda' ban andi' penyaket asma, arowa la ta' kera epanoro' polana tako' dhaddhi cala. Mon ghi' epaksa dhaddhi abu. Pagghun perrean. Merre keya ka sakola'an ban etontot bi' oreng romana polana ana'en epanoro' ban sake'en molat.


Mon sadhajana kalakoan e kalakoh sareng robot, kadhinapah nasibbeh manossah neka ? Apah engghi alakoh neng roma keng tojhuk manes beib? Bhunten, ghi manabi sadhajana neka pastenah bhutoh manossah se lebbhi ghaduwan pamekkeran se sae ban manabi ghaduwan masalah ghi pastenah bhutojh manossah jughan se alakoh. Kalabhandharipaneka oreng se biasa alakoh sareng robot lakar dhujen maghampang, namong lok oneng kabadha'an manossah sareng robot nekah lakar la lok padeh ban laen. Se eka'dhimmah manossah manabi ekalakoh robot sadhaja ghi lok bisa e kontrol. Abelih ka fonsennah ple, manabi robot neka keng coman abhanto manossah bein lok lebbhi dhari paneka napah pole morop kalakoan.


Esebbhut neng barta keya, olahraga se macalaka'an ka oreng areya bada olahraga se anyama olahraga cen-lecenan dari attas ghunong. Areya elakone bi' oreng Amerika Serikat. Elakone dari ghunong merapi se ghi' odi'. Dari tengghina 2380 ngaludur ka baba nompa' kaju se ekatedunge. Olahraga ajiya banne ghun matacengnga' ka oreng. Olahraga reya lakar sara mon ngaludur ka bato raja. Celaka'. Mon ta' ontong mate sekkal neng kennengngan. Ta' bisa ebangenne jha' santa'en enga' apa dari attas ka baba sategghi senga' jiya. Mon enga' jiya lakar kodhu ekamaen bi' oreng se andi' rassa ta kobateran. Ta' kobater ka bhadhanna dhibi' se bhakal ta' salamet mon kalero kennengngan ban tako' tajhujhuk ka bato-bato se bada neng dissa. Apa pole ekamaen neng ghunong se la segghut leddhu' 20 kale.


Kalabhan dhari bedennah fitor fitor neng media sosial samangken lakar daddhi hal se positif kalabhan dhari kabannya'an oreng. Sebab hal neka tantonnah lakar maghabay sadhajana neka bisa ngaonenge kabadha'an pangghuna media sosial tarotammannah neka bhagi para pelakoh oaha. A bisnis neng roma lakaran nyaman tretan melanah hal jareya tantonnah lakar maghabay kasohor roh bharang se kita juel paneka. Ban bannyak epon oreng se biasa ajuelen lebhet isntagram melanah dhari postingan reels se eka'dhimmah jyah bisa maghabay viral ruah. Saenggha sadhajana oreng ngaonenge kalabhan sampeyan manabi nyoba' carah dha' neka. Kalabhan dhari pamanfaadhen media sosial ka'dhinto e arep aghinnah bhagi oreng se awel juwel ka'dhinto tamba lares sareng kabadha'annah fitor se anyar jareya.


Ghi kaula nekah ngatoraghinnah pa pah se biasa e kabecaen neng dhalam tahlilan ka'dhinto, antara epon pamaosen qoran ban kos aghin bacaan ka ahli kobur. kadhineka biasannah, se pertama jareya pasti la bedeh kyae se bisa mempen tahlil dhalam kholan ka'dhinto, lajuh pamaosan kususan ka baginda nabi tor para alem ulama'. Lastarennah jareya pas macah dhu' ka reng sepponnah ban ka ahli kobur ka'dhinto. Pas epeterros sareng beca'an ban pamaosan sorat yasin ghi. Marennah jareya pas macah al fatehah, qulhu, qul audzubirobbil falaq, sareng qul audzu birobbinnas neka 3 kalea. lLajuh maos lema' baca'an awwal al baqorah ban lema' akher rah. jha' kalep jughan sareng ayat kursi. Kalabhan jareya pas macah duwenna tahlil. wes ampon lastareh.


Peteng mun delem bahasa latin e kocak krustasea. Hewen jiah masok ke delem sala settong kakanan se andik kandungan kader protein ben omega 3 se teghik. Selaen jiah, neng peteng bedeh selenium, kromium, kalsium, tembegeh, ben seng. Bedenah omega 3 seteghik riah sededdhi kandungan paleng teghik neng peteng e tembeng kakakan tasek laennah. Bedeh kiyah asam lemak se andik sefat kebey anti-inflamasi. Mun selenium e delem peteng jiah kaanghuy antioksidan ben mineral se kuat. Derih benyak-eng manfaat e delem peteng, kodhu e tengateh kiyah. Jhek nyak-benyak ngakan peteng. Peteng andik bahayanah kiyah mun e kakan bi-telebbi bisa meddehi aghi kolesterol tegghi. .


Siswa setianah jiah kodhu andik laptop dhibik. Polanah ajiah ngebhentoh mereka nyareh informasi ghebey riset. Lebet mesin pencarian akadik Google, ajiah mungkinaghi siswa ghebey nyareh bennyak informasi se e bhutoaghi teppak ngelakonen riset soal materi se teppak mereka ajherin. Selaen jiah, laptop setianah jiah le dheddhih ghentenah buku cetak. Pemerintah mabedehaghi penyediaan alternatif buku cetak lebet buku elektronik otabeh e book ben bisa e becah bik siswa e delem bentuk format .pdf otabeh fprmat dokumen populer laennah. Laptop kiah dheddhih fasilitas ben metode ajher se lebbi efektif. Maka deri jiah, mon sekeranah bedeh rejhekeh lebbi, nak kanak sekolah ben kuliah mon bisa melleaghi laptop. Ajiah ghebey sala sittong penunjang ajherreh mereka.


Nupus riyah odik neng dhisah se nyamanah Larongan se bedeh neng Kecamatden Sepolo. Abanah Nupus riyah andik sapeh lemak megghik ben andik embik bennyak'en tellok megghik. Sabben lagguh abanah Nupus riyah mesteh marenah abhejeng sobbuh pas entar ke kandheng mengeluar sapenah teros mberiik rebbe gebey ekakan sapeh ben embik'en. Teros mueng clattongah sapeh. Mon Nupus lanjut asapoan neng dhelem romanah ben asapoan neng traneannah, tranean neng romanah Nupus riyah lebar mangkanah kadheng se asapoan keduein bik alek'en. Mon mamak'an Nupus bedeh neng depor massak gebey ngakan sarapen. San marenah amassak, mamak'en Nupus biasanah mangkat dek pasar gebey ajhuwelen. Nupus mon pokol pettok ben alek'en kiyah mangkat dek sekolanah.


Hamka kiah atemmoh bik tokoh - tokoh nah Masyumi, akadik Ahmad Hassan ben Mohammad Natsir. Teppak taon 1927, ghebey ngeluasaghi pengetahuan aghemah ben ngedelemaghi bhesa Arab sekalean ngelakonen ibede, Hamka mangkat dek Mekka. E dissah, ajiah atemmoh bik Agus Salim, seoreng ulama ben tokoh Indonesia, se mentah Hamka ghebey abelih dek tana aeng. Teppak masa revolusi akecamuk, Hamka kiah norok dheddhih "apoy" delem pergerakan bik khotbah - khotbah nah. Ajiah e ghemberaghi dheddhih sittong jurnalis se norok agerilya dheddhih penghubung antara ulama ben pejuang. Buya Hamka e kenal publik lebet ceramah ben bennyak tolesennah, molaen deri buku tasawuf aghemah sampe novel.


Neng Coban Rais, bisa edatengnge bannya' oreng. Kennengnganna nyaman. Maske kennengngenna ghi' so'-maso', poko' ta' kera rogi monla dapa' ka kennengnganna. Bisa ajhelling aeng ghagghar dari attas ka baba. Monyena aeng ghagghar lebur. Banne ghun monyena aeng, monyena keban se bada neng dissa pada ranyeng. Se terro dapa'a ka Coban Rais, ghi' ngongghai jhalan. Banne ghun jiya. Kennengngenna ghi' so'-maso'. Tanana tana cellot. Mon osom ojhan, engko' ta' nyoro kake entar ka dinna'. Polana jhalanna leddhuk. Engko' perna entar bhareng cewe'. Keng lesso. Dimma negghu' sapatuna, dimma negghu'e tanangnga. Lan-jhalanna abak cope' maske la bidha lebaddha bi' oreng se ngangghuy honda. Jhalanna bada se cokop ghun settong oreng. Bada se ghun bisa buwa' ka duwa' oreng.


Mun la sore sampe malem biasanah e len-jelen benyak oreng ajuel nasek guring otabeh mie guring. Kakanan jiah sala settong kakanan sebenyak oreng dhujen. Rassanah senyaman ben sedhe mededdhi aghi oreng benyak endek dek nasek guring. Bedeh kiah oreng se tak dhujen amarghe polanah nasek guring jiah kakanan se lok pateh sehat. Minyak se eyangguy ghebey a massak mededdhi aghi nasek guring lok sehat. Ghik benyak cara laennah mun terro aola -ah nasek. Misallah engak nasek liwet se e tuap bik pelappa. Rassanah sesedhe ben nyaman, lok kala bik nasek guring. Deddhi kodhu ter-penter tiyanah mun terro ngakanah nyaman ben sehat.


Bedeh sittong game online se engkok keleburin. Ajiah game bisa e download neng Play Store ghebey Android ben neng Apple Store ghebey iOS. Game jiah nyamanah Covet Fashion. Akadik nyamanah, game riah jiah sala sittong game fashion se e maenaghi secara online. Game riah nyediaaghi kelambhih deri bennyak merk terkenal ben grafikkeh realistis sarah. Sabbhen naek level, se amaen bisa olle hadiah arobeh kelambhih, aksesoris, sampe gaya obuk ben make up otabeh dhendhenan. Ghebey naek level, se amaen kodhu ngelakonen bennyak hal se rakerah namba poin profil, misallah norok tantangan bhen areh otabeh tantangan se khusus ben kebetes. Selaen jiah, melleh ben olle kelambhih kiah bisa namba poin profil ghebey naek level.


Squat ariyah olahraga se gempang elakoneh ben bisa elakone edimma bein. Squat riyah bisa ngelateh kakowatan otot bhedhen khussussah otot begiyen pinggul, paha ben bokong. Mon oreng terro andik bokong  se semok ben raddin bisa lateyan squat riyah gebey reh-seareh. Squat riyah gerakannah ajiyah nanddhek sokoh abek ebukkak selebar bahu, teros lotot etekkok sampe bentuk'en kaden oreng tojuk posisinah korang lebbi sangang polo derajat ben punggun riyah kodhu loros. Tanang bisa esabek neng adek otabe mon le biasa squat riyah bisa sambih negghuk beban. oreng se pertama kaleh squat riyah biasanah sepoloh kaleh bein le lessoh, mangkanah kodhu lateyan makle kowat squat se abit.


Monumen nasional otabeh se lebbi e kenal bik nyamah Monas ajiah sittong monumen se bedeh e Jakarta, Indonesia, tepatteh neng tengnga kota Jakarta. Monumen ariah jiah simbol nasional se e bangun ghebey ngenang labennah ben perjuangan rakyat Indonesia e delem proses ghebey merdeka. Monumen riah e bangun teppak taon 1961 ben e resmiaghi teppak taon 1975 bik Presiden Soeharto. Monumen ariah bedeh sittong patung se naddhek tegghi setegghi sampe 132 meter. Patung riah ajiah ghember deri perjuangan rakyat Indonesia e delem ngolle'en kemerdekaan. E puncak monumen bedeh sittong bal emas se ngeghemberin jhek Indonesia berhasil e delem ngolle'en kemerdekaan deri jajahan penjajah-penjajah lambek.


Terrong ajiah bhungka se ngaselaghi buwe se e padheddhih sayur. Asallah deri India ben Sri Lanka. Terrong a tretan semmak bik kentang ben leunca, ben semmoh jheu deri tomat. Terrong ajiah taneman se ampo e tanem taonan. Taneman riyah tombu sampe 40 - 150 cm tegghinah. Deunnah rajeh bik permukaan se kasar. Okorannah 5 - 10 cm lebarrah. Cem-macem se setenga liar lebbi rajeh ben tombu sampe setegghi 225 cm, bik deun se lebbi deri 30 cm ben 15 cm lanjhengah. Batangah biasanah bedeh durinah. Bernah kembhengah antara pote sampe bungoh, bik mahkota se andik lemak lobus. Benang sarenah abernah koneng.


Manabi lambak teppak aula a rennang otaba ca' Madhuranah neka alangngoy jareya ghabay macelleng ka badhan. Lakar la engghi manorot kaula, sebab kita neka mandih neng aeng se kotor. Makkeh berse tapeh jhek le aeng ngah kolam neka kan dhari reng oreng se alabbhu jareya acem macem. Ban pole neng kolam paneka e campor bahan kimia se anyamah kaporit, daddhi lakar lok sae jughan ka kolek manossah. Manabi mandi neng songay ghi kotor jughan sebab aeng songay neka make eketarah berse, se nyatanah kotor kyah soallah la apor campor salennah. Daddhi manabi mandih songay ghi marennah kodhu a durmas pole neng jhedding sopaja berse.


Bada settong tokoh se segghut eni-banniyaghi ban ta' eyejapbhi maso oreng, iya areya Kiyae Langgharan. Kiyae Langgharan reya keyae se ta' andi' pondhuk otaba ekoca' banne kiyae raja se asmana la ekennal ban eta'dimmi oreng. Tape biyasana Kiyae Langgharan Mon bada pa-apa katon ta' eyarghai sakale, ta' esongkemme. Tape mon seeyonjhang kiyae dari lowar pas lebbiyan maso oreng towana dhibi'. Areya reng-oreng bannya' sala kappra, se ngajhari maca Qur'an Kiyae Langghar keng seemokjaaghi kiyae dari lowar. Areya lakar se bannya' dhaddhi sala. Keyae Langghar reya pangpangnga elmo ban se ngajhari alep ba' ta' sa' ban parlo ejhungjhung. Banne ghun aberri' Zakat Petra sataon sakaleyan.


Bada tale ban ghamghamanna se biyasa eyangghuy ghabay ca'-lonca'an. Biyasana ekamaen kadhibi' ban bisa keya ekamaen bi' bannya' oreng. Tape tale areya ekoca' ghabay spring. Ghabay olahraga aca'-lonca'. Olahraga areya biyasana elakone bi' oreng se terro tegghiya. Tale ajiya biyasa ejhuwal neng toko olahraga. Arghana cem-macem keya. Bada se argha lema bellas ebu, arowa biyasana ghamghamanna dari kaju. Mon se abak larang, arowa bada se dari plastek ban dari besse se dhammang. Tape bannya' oreng se terro ngangghuya jiya banne polana terro tegghiya. Bada keng polana terro amaena sambi agaya. Polana mon amaen lonca' tale jiya, bannya' teknik se eyangghuy dalem alonca'. Molae dari alonca' sambi lari sampe' epa-langsilang.


Ce` e anjurraghi ghebey bebini` se ngandung sopaja bannya` ngakan cem macem jhuko` se dari tase`, polana kandungan gizina se bannya` e bhutoaghi ghebey perkembangan bayi ye ruwa omega 3 DHA. Tape jhe` salah kiya e dalem jhuko` tase bannya` kiya kandungan merkurina. dari dimma asalla? Ye, jhaman sateya kan bannya` perusahaan se kadhang muang karena produksi alias limbah ka songai otabe buruna ka tase`, salaen ruwa ye dari sampah se e hasillaghi dari penumpang se ta` disiplin muang rombu e tase` pas nompa` kapal tase`. mangkana kodhu penter kiya daolem mele jhuko` otabe apa bhai kaban tase` se bisa ekakan.


Ning kantor agensinah yono satiyah alakoh senyatanah e berik fasilitas kamre kantor kiyah tapeh ruah ambhu a daftar ghellun ka admin polana ngangguyyeh ghentian moso oreng kantor se laen. Dhedih koduh pet-ceppet mon misallah bhuto. Jumlah kamre kantor riyah ghun bedeh 5, tapeh oreng se biasah ngangghuy riyah bedeh 6. Dhedih kaddheng kodduh ghentian moso se laen. Berik bedeh sittong kancanah Yono s e marosak kamera kantor, dhedih kamera kantor se bisah e angghuy dhedih ghun kareh 4. Akhirrah Yono ngangghuy kameranah terros ghebey  alakoh. Kamera yono riyah karme almbek se bhutoh benyak penyesuaian mon terro andik hasel se bhegus.


Ta' tao kiya engko' niat mu temmu terro endi' les-lesan ye biasa ben regghe se ngode. Sokkorra ta' nyangka la ajhalan sateya. Salaenna ruwa ye ajhualan ghu' ghangghu'. Ye pendhenan lah se melle, mun kadhung rammi ye rammi. Sokkore bhai, bhuru olle sabulan. Ta' pera' ruwa, terrona pole pas puasaan engko' terro jhualan es ben gorengan ghebey takjil. Jhet bengkona engko' benni e pengghir jhalan, tape mun la rajhekke paste bede bhai se melle ben bisa rammi. Mekkerra kiya mun usaha e bengko riya ta' emok nyewa kennengan ghebey jhualan. Apapole mun kennenganna pas ye lebbih nyaman pole, tambeh bannya' peluangnga oreng se bhakal melle.


Luri bulen dheteng masok pondhuk. Samarenah lulus dheri SMP, Luri e pamasok ben e daftaraghi ka pondhuk moso rengtuanah. Pondhuk se e katerro luri riyah bedeh ning somenep. Nyamanah pondhuk al-amien ning prenduan sumenep. Benyak kabhutoan se e kaparloh e sambih ning pondhuk, sala sittongah al-quran. Luri senyatanah la andik al-quran ning romanah. Tapeh luri mintah se kenik makle ghempang mon e sempen ning pondhuk dheddik. Luri pas e kancaeh moso ayanah melle al-quran ka toko kitab ning pasar sore seddhik alun-alun kota. Nyaman tokonah Kitab Barokah. Luri nyareh dhibik al-quran e se kateroen. Samarenah nemmoh, Luri mele al-quran se kenik tabeh tolesannah abek rajeh ben tadek artenah. Al-quran riyah andik bernah kertas en-laen tiap juz.


Senneng sara polana bisa genep neng hotel Camplong 2 are polana bada acara palateyan rassana korang kobassa . Bakto jiya partamana engko' ngenep neng hotel. Anina ta' arassa tedung neng hotel enga' keng kamar kosan. Tada' aeng anga'en mon mandi, kakanan ghun cokop tada' ghu'-ghangghu' sakale. Sabun e jiddeng neng settong andok keya neng settong. Se bada e kamar 3 oreng keng parabhut pandina coma settong. Mon alamma lakar ce' leburra jha' la tase' ban pengghir sereng. banneyan maso hotel-hotel bintang 3 otaba bintang 5 se bada e kottha raja. Apa keng polana banne messen kasaorengan pas da'iya. Mon ghun da-pada majar dhibi' ango' ngenepbha neng hotel se abintang pendha' nyaman ban eladhin ongghu


Indonesia nempattih nomer uruten katello' delem ngenom se nis-manis. Produk enoman riyah pajuh sarah e pasaran ben sajhen abit sajhen bennya' macemmah. Enoman riyah enoman se ebherri' pemanis nga' ghuleh cair, sirop, konsentrat buwe, ben pemanis ghebeyen. Contonah enoman riyah se ekasennengih reng-oreng: jus buwe, enoman se e bhungkos, soda ben en-laennah.Salaen tenggih kandungan guleh, enoman nis manis reh ta' bennya' ngandung nutrisi se amanfaat ghebey bheden. Ngenom enoman riyah bisah nyebeb aghi obesitas, jantung, kanker. Hal riyah kadeddien ketika eyenom bennnya' gelluh. Karena efekkeh enoman riyah bennya' bahayanah, deddih tadek salanah ba'an se seghut ngenom riyah ngorangi enoman riyah otabeh sering apereksah ka dokter minimal sabulen sakalean ghebey mantau kadar guleh se badha e bheden.


Buya Hamka se nyamah lanjhengah Abdul Karim Amrullah Datuk Indomo ajiah ketua umum pertama neng Majelis Ulama Indonesia (MUI). Buya Hamka lok cuma e kenal dheddhih sittong ulama, tapeh kiah dheddhih sastrawan ben jurnalis. Buya Hamka lahir neng Tanah SIrah, Sumatera Berek, tangghel 17 Februari 1908. Hamka dhibik ajiah nyamah pena se aslinah singkaten deri Haji Abdul Malik Karim Amrullah. Hamka asallah deri keluarga ulama. Bapak eng ajiah Abdul Karim Amrullah otabeh biasa e katoen Haji Rasul, se nganyaren Islam neng Minangkabau. Hamka ngelangkahaghi sokonah dek Pulau Jhebeh teppak taon 1924 ben atemmoh bik tokoh - tokoh bhangsa akadik Bagoes Hadikoesoemo, Tjokroaminoto, Abdul Rozak Fachruddin, ben Suryopranoto.


E sekolaan zeko, bilal ben zaim noro’ extrakurikuler bola basket e jadwal aghi tiap areh selasah ben jumat sore. Zeko, bilal ben zaim lakar la ajenjien norok bola basket polanah mon la dhepak karomanah paghun amaian sepak bola dhedi mare tak bhusen. Zeko seneng polanah ben tenga semester mesteh bede lomba basket antar sekolah. Bilal ben zaim benyak norok extrakurikuler benni ghun basket tape noro’ pramuka ben dram band. Sedangkan zeko ghun noro’ basket amrgha orenga seggut kecapean ben norok les e luar sekola’nah. Zaim, bilan ben zeko mon mangkat ke extrakurikuler nompak sepeda pancal mangkang deh areng bhereng ben molenah koadhu reng bhereng, jarak sekolah ben romanah semmak ghun butuh bektoh 10 menit mon nompak sepeda pancal.


Karyawan neng kantor riyah setiyah padeh bennyak lakek ben binek'en polanah setiyah kabbhi eniilai padeh selama kabbhi andik kemampuan gebey alakoh. Oreng se alakoh neng kantor riyah bedeh se statussah gik kedibik'en otabe gilok andik pasangan bedeh kiyah se mareh andik lakeh otabe binih ben andik anak. Se abek repot riyah mon karyawan kantor se binek mon mareh alakeh, degghik  pas ngandung ben rembik pasteh andik jatah cuti rembik. Tapeh jatah cuti rembik riyah biasanah lok abit ben kantor andik atorannah dibik. Mon lakek ben binek'en reh-searenah padeh alakoh neng kantor sampek pettong jhem seareh tentonah repot bik se ninggalagih anak, mangkanah bedeh pelehan oreng kantoran riyah biasanah nganjuagih anak'en dek mbanah otabe esabek neng tempat penitipan anak makle anak riyah aman mon edhinaagih alakoh.


Ghampang mun abe` dhibi` terro nyoba` saberempa kuat abe` bisa odi` e daerah ghunung. Pertama kabbhi e dalem kaodi`an kodhu tao apa tojhuanna entar ka ghunung, niatta ye paloros kiya. Kaduwe` yakin mun odi` neng dunnya riya la bede se ngatur. Oreng kan ta` pera` settong se odi` neng ghunung, la bannya` oreng se entar ka ghunung ben mole ye salamet. Katello` kodhu tao kondisina bile abe` se mangkadhe mun cuaca ta` nyaman enga` mosem ojhan, jhe` nyoba` entar ka ghunung mun ta` terro calaka`a. Kaempa` jhe` loppa, riya se biasana loppa alias maloppa, ye ruwa abhajang mun se aghamana islam. Panengnga la tao mun jhalan ka ghunung ruwa kabannya`an paste lebat neng alas. Kennengan se bannya` jinna. ye jhe` loppa, mun oreng se ampo abhajang ta` kera bhakal ghampang calaka. Kalema` ye jhe` kodhu pangapora mun akemmi otabe muang hajat. panengnga ka daerah se abe` ta` tao ben bannya` jinna.


Aghama Islam neka tantonah ghaduwan settong ketab se eka'dhimmah jareya lakaran ketab somber elmo dhari guste Allah SWT. Melanah hal jareya pan saponapan bannyak aghama laennah se ghaduwan ketab jughan namong. Ketab socceh Al qoran neka jhau lebbhi sae robannah dhalam ajharan ban daddhi panotop ban somberrah elmoh. Kalabhan dhari paneka se etorron aghin Guste Allah kalabhan dhalam rangka maloros ajharan aghama lantaran Nabi Muhammad SAW. Manossa sadhajana neka lakar la ghaduwanketab aghung ban maloros kalebbhianah dhalam pan spaonapan ajharan. Mela dhari ka'dhinto Al qoran ghaduwan jughan Hadist se eka'dhimmah anekah ahlus sunnah dhalam pangajaran aghama Islam, melanah aghama islam daddhi aghama se paleng sae ban bhagus bhagi para penganoddeh.


Kadhaddhian pas olahraga iye riya kadhaddhian se cokop ta` e rencanaaghi. Ariya bisa bhagus otabe jhube`. Contohna kadhaddhian bhagus enga` ta` nyangka e menit terakhir bisa ngalahaghi laban se ekoca` kuat. Contohna pas pertandingan piala dunia bagiyan final taon 2022 pas Argentina alaban Prancis. De`ade`na epasteaghi bhakal langsung menang Argentina, soalla la negghu nilaiya 2-0 e babak pertama. Nyatana pas babak kaduwe` Argentina maenteng ka Prancis, ye akhirra bisa e salep dhaddhi pade sampe` 3-3. Kaontongan ghebey Prancis sampe` bede tambe`en bakto ben akhirra addhu kiper. Tape mun la ye menang, pagghun Argentina akhirra se menang, maseh magghis kalah`a. Tape kan ye ta` kalah ben nilai se jhauh.


Nah, teppak ghik jhaman SMP kaula jareya norok komunitas robotic se badha neng area Bhangkalan. Nah, komunitas paneka lakar khusus pelajar jaruah. Bhakto areh mengghu kaula badha perkompolan dha' neka ban badha lomba jaruah ngebey robot pengikut cahaya. ontong kennengannah lombanah semmak ban akherrah kaula cokop a sepeda engkal ka lokasi. kaula mangkat aketar pokol satengah pettok depak lokasi saketar pokol pettong korang seperapat ruah lastarenah dha' neka ngesseh daftar hadir ban adhantos peserta laen a kompol. Marennah dhari paneka kaula sareng ca kancah jaruah molaen ngarakit robot dhari pokol satengah belluk sampek pokol 12 seang buruh lastareh sadhajana. Ban badha jughan lomba desain robotic jareya daddhi namba se jam agghi' ghebey nge desain ulang. Lastareh paneka istirhat ghellun abhejeng ban langsong a sholat tor lomba e mulen. Lomba e molaen kaula kalah tape kaula olle kategori desain terbaik alhamdulillah.


Hobi se bennyak esennengen jheman semangken, otamanah oreng binek nekah men-tamenan.  Nanem dek sebegiyen oreng bisa meperaggagih dek ateh. Biasanah tombuwen se etanem riyah, kembheng ben bhungkanah gengan se pang-gempang. Bereng se kodhu andik mon oreng senneng nanem riyak pot, tana gebey nanem ben pupuk. Taneman nekah kaden kembhang bisa esabek e teras roma ben dedhhi hiasan neng adek'en roma. Mon nanem bhungkanah cabbih, tomat otabe gengan se genteng esabek neng budina roma. Andik hobi nenem riyah kodhu andik kedisiplinan  ngangghuy arabet taneman, akadih nyeram taneman ben merrik pupuk makle taneman nekah odik ben lok lekkas mateh. Ajelling taneman tombu sehat pas adeun bennyak sampe ngaselaghi kembheng otabe bueh lakar melebur dek ateh oreng se nanem.


Satiyah ning beberapa gerai McD bedeh layar digital se maghebey gempang oreng semessenah. Nyamanah Teknologi Self Ordering Kiosk. Sejjhek bedenah riyah, kasir se biasanah rammih bisa tak pateh antri polanah cara messennah ghempang. Tapeh Teknologi Self Ordering Kiosk ghitak bede neng kabbhi gerai McD ding kabbhi Indonesia. Sebedeh teknologi riyah ghun neng gerai McD ning kottah rajeh se rammih sarah. Mon gerai ning daerah se ghik abek seppeh, pagghun messen ning kasir. Oreng ghun kare messen, kare ngeklik meleah menu apah ben dhegghi bede totalan langsung neng layar rah. Oreng se messen bisa langsong majer angguy pesse elektronik, bisa gopay, ovo otabe angghuy kartu debit.


Sala sittong enoman se ekasennengih sengko' e jheman satiyah nyamanah "Tea Break Indonesia". Tea Break mukka' molaeh taon 2017. Tojju'nah riyah aghebey enoman se akualitas ben argenah cokop mode. Deddih sakabhinah oreng otabeh kalangan bisah anikmatih enoman riyah. Enoman riyah terros ajegeh kwalitas ngangguy carah agunaaghi bahan se paleng bhegus nga' teh, susu, ben en-laennah ghebey ajegeh palayanan ben profesionalitas ka oreng se melleh. Bennya' cem-macemmah rassah se e pataber ka oreng se melleh, contonah: milk tea, taro milk, fresh tea, cheese tea, dalgona coffee, ben ghi' bennya' se laen. Argenah cokop mode molae deri 6.000-15.000 an. Tokonah biasanah mukka' sekitar pokol 10 siang sampek pokol 9 Malem.


Ongghu mun ca'na jhaman sateya riya reng Indonesia termasuk oreng se bannya' awet rumah tanggana. Padahal angka perceraiannya tengghi. Ye senneng ben sossahna reng Indonesia riya gi' bisa e nikmati. Mun reng luar naghara Indonesia pas kabannya'an se odi'na bebas bi' ta' parcaje ka se Kobasa, ye benni pole ghampang cerai tape pas ta' ende' a keluarga. Bede kiya se pasanganna pade, bini' ben bini' pas lake' ben lake'. Ongghu ta' genna. Tambeh ta' karuwan odi' neng luar. Benni masalah ekonomi, tape masalah keyakinan ye salbut kiya. Moralla ye tade'. Jhe' gaya odi'na bhai la nga'ruwa. Apolong lake' bini' se benni sah hubunganna la biasa. Benni aib ca'na.


Tarian tradisional jareya jarang sarah e laksanaaghin neng aara tertanto e jhaman samangken. Kabnya'an oreng neka la ampon nyareh acara se simpel, padahala budhaja tarian neka kodhu e jhaga sareng e lastareaghin mare pagghun bedeh sampekk samangken. Manabi lambanna teppak kaula jareya badha neng anggar ghi ngalakone ban a latean nari sampek siang malem manabi badha manggung. ban badha hal se parlo e siyap aghin ghabay ngalaksanaaghin peragaan tari antara epon : Nantoa ghin tema tariannah napah, nantoaghin karya tarinnah kadhinapah jughan, Ngasiap aghin jumlah penari se bhakal manggung mangken, mele iringannah tarian, nantoaghin propertinnah, tor mele busana se ghabay nari mangken. Daddhi sahjana kodhu e siap aghin sopaja tariannah bisa alos ban ghanteng.


Mon ta' aghuna'aghi baktona ghabay lari, bisa keya olahraga neng romana. Pada makalowar pello keya ban masehadhan. Bisa keya nyempedaghi baktona ghabay maghuli bhadhanna dhibi'. Bannya' macemma bhadhan se kodhu epaghuli. Cetak, bisa keya epaleng-leng, atole kangan kacer. Tanang bisa keya epelkot kaattas ka baba, saba' neng tana, saba' ka cetak, saba' ka erengnga cetak. Soko pada keya, epelkot pa kaattas, ka ereng, etendangaghi ka angen, alonca', ajarukkong, ban bannya' macemma. Bannya' poko'en mon ghun terro ta' loanga pesse ghabay olahraga. Bisa makoros ban bisa namba raja bhadhan pada bada. Bisa epadhaddhi lako re-saarena ma'le bisa dhaddhi biyasa dalem kaodi'anna. Bisa elakone neng loar romana.


TikTok andik bennyak macem filter video se menairk ghebey e jhejhel. Sala sittongah akaidk filter mata mera se teppak rammeh e angghuy akhir akhir riah. Contoh ngangghuyeh filter mata mera bisa e jheling lebet video deri akun bik nyamah @fadlyfsl_ se keterangannah "Hidup memang berat kawand". Sebegien deri hedeh kiah le sempet nyeling video video akadik neng attas jiah. Video ghellek nampilaghi bola mata neng beberempah pengguna se abernah mera akadik kenneng iritasi. Keng matah meta jiah benne ongghuen polanah iritasi, tapeh ngangghuy filter. Pertama, bukkak aplikasi Tiktok ben klik ikon tamba se bedeh neng begien bebe sisi tengnga layar. Keduek, halaman ngebey video abukkak pele opsi Efek.


Bektoh tatemmoh dokter, rina e resspebhin sittong obat se ghebey nambeh kekebalan tubuh bektoh pasaan, moso dokter e berrik saran kiyah mon pasaan koduh benyak nginom aing, ben olahraga sakunik ning pagi hari. Alakonik aktifitas soro jhek so-lessoh. Ben mon la bheden tak nyaman soro jhek paksah apasah. Dhedih sabulen pasaan rina ghun bisah apasah sekitar 3 mingguen. Samingghunah rina tak apasah polanah bheden la apangrasah tak nyaman. Dhedih makle ngakan rutin ben nginom obat moso vitamin pole bisah lancar, rina mele tak apasah ghellun. Taon riyah lumayan rina apasah olle 3 mingguh, deripada taon sabelunnah se tak bisa apasah sekaleh. RIna la cokop puas moso pencapainnya jeriah.


Stik kentang krispi iye riya ola`an kentang se e tok ketok pas e bentuk jhang lanjhang pas e ghuring dhaddhi krispi. Biasana ekakan ben saos tomat otabe saos sambhal bi` mayones. Stik kentang krispi regghena mode, tergantung mellena edimma, mun melle e restoran ye larang, kisaran Rp 8.000,00 an. Mun e luaran pedagang kaki lima ye pera` Rp 3.000,00-Rp 5.000,00. regghe se mode riya dhaddhi pertimbangan se cocok ghebey oreng mukka` usaha. Ben bahan dhasarra kentang e pasar se mode kiya. Campuran kentang ben tepung kanji otabe tepung maizena riya ce` cocokka dhaddhi camilan pendamping tugas otabe kalakoan se nompok otabe ngakan penutup mun la mare ngakan.


Mon ngobe’eh sandi beh hedeh le taoh sandinah, Pele Mulai > Pengaturan > Akun > Opsi > Masuk. E bebenah Kata Sandi pele Ubah ben torok’en petunjuk eng. Keng mon hedeh keloppaen otabeh keelangan kata sandi Windows 11 ghebey akun lokal parloh masok pole dek perangkat, opsi e bebe riah pola bisa ngebhentoh hedeh molaen ben ngejhelenaghi jiah. Ghebey informasi selengkappeh ghebey akun administratif otabeh standar lokal, bisa negghuh pusat bantuannah Microsoft. Pertama mon hedeh masokaghi kata sandi se sala jiah pele tautan Reset Kata Sandi neng layar masok. Keduek jeweb pertanyaan keamanannah hedeh. Tellok, masokaghi kata sandinah hedeh se anyar.


Maggih dhalam Roma adhat neng Madhura neka ghaduwan nyamah Taneyan Lanjhang namong sampeyan kodhu onenge manabi sampeyan odhi'dhalam settong taneyan lanjhang. Badha pan saponapan parsiabhan dhalam ngennengaghin taneyan lanjhang, sala settongah akhir sa taretanan. Sampeyan bisa ngebey settong perjanjian se aesse pambhagian roma ka'dhinto. Hal jareya sopajha mangken bisa lebbhi jellas pembagian wilayannah ban Lok atokaran marghannah warisan otaba  sangkolan se ampon la badha settong taneyan lanjhang. Sadhajana bisa meghi aghin kalaban pembagian se adhil ban la ampon ngataoen sadhajana settong sareng laennah. Anekah bisa nimbulaghin akor sataretanan ban lok atokaran sataretanan. Saenggha bisa rokon sadhajana settong sareng sa laennah.


Neng pangajharan sakolah bede nyamana mitigasi, ye riya kabbhi usaha se tojhuanna ghebey ngorange resikona bencana alam. Bisa aropa pembangunan fisik alias ngungsiaghi masyarakat se daerahna etemmu dha tandhana bhakal bede bencana alam. Salaen ruwa ye aropa usaha se nyadarraghi masyarakat ben ningkataghi kemampuan beremma mun ngadheppi bencana. Bencana se bhutoh angghuy mitigasi sekat ye enga' gempa, tusnami, ghunung leddhu' ben banjir. Dari BMKG kodhu la siap misal bede kennengan ghebey ngungsi, panengnga teka' la misalla ngoca' ta' potensi tsunami, kodhu langsung ngalle. Indonesia riya kan jhet rawan bencana. Bannya' ghunung ben tase' paste paleng bannya' gempa. Mangkana begitu bede gempa langsung siarraghi ghebey siap-siap nyare ungsian ben nyambi bharang se ebhutohaghi. Apapole mun nangale ghunung erupsi dhulli ngalle. Pade kiya mun nangale aeng soro', biasana kan bede dari BMKG ta' pera' soal cuaca, kadhaddhian alam se potensi bencana kodhu la serghep ngabes 24 jham. Tsunami riya tandhana biasana aeng tase' soro'na ta' biasa. Riya pas dhulli umumaghi sekat reng se odi'na semma' ka tase'. Tako'na pas tsunami dateng. Obus kabbhi.


Matcha ariyah teh hijau se e paalos dhedhi bubuk. Selaen ghebey nom-nginom, matcha eghebey dhedhi perisa ben pewarna cem-macemmah kakanan engak mochi, eskrim ben laennah. Matcha sebhegus rassanah tak pateh manis ben tak pateh pae'. Matcha ariyah abernah ijo. Matcha asallah dheri Tiongkok. Satiyah matcha ghempang eolle ning Indonesia. La benyak gerai minuman se aberrik pelean rasa matcha ning daftar mennunah. Matcha se ghi' tradisional biasanah e kaghebey otabe epaalos moso ghilingan betoh. Polanah satiyah la modern, matcha epa alos neng pabrik anghus mesin. Polanah rassah mactha abek pae', biasanah reng-oreng nganghuy bubuk matcha ghun sakunik, pera' ghun sasendok otabe du sendok.


Aghuna emantan ban bisa madhaddhi oreng areya cekka' neng dhunnya. Bada bharang anyama kamera. Oreng se negghu' kamera enyamae otaba esebbhut tokang poto. Tokang poto negghu' kamera kadhang keng kalakowanna amoto oreng se bada neng jhalan otaba se pareppa'en bada neng acara. Contona acara mantan. Biyasana ngonjhang tokang poto ma'le bada se ekenga'enna dari acara sakral jiya. Dari kadhaddhiyan senga' jiya, kadhang tokang poto areya ebajar moda polana ekoca' 'jha' ghun tokang poto ban negghu' kamera pas epece' la mare'. Oreng cora' ghampang se ngoca' dayya. Ta' taona tokang poto ajiya kan lakar kalakowanna amoto oreng. Saongghunna, andi' keterampilan senga' jiya kan bisa eberri' apresiasi ban ebajar papada bi' apa se ekabhanta neng ada'.


Sala settong hal se perna kaula kedingaghin bhakto badha khotbah jumatan neng masjid semmak compok roma neh kadhi neka "Oreng se ngandhapin oreng laen, jareya omorrah bhakal lanjhang ban bhakal e moljha aghin". Bendher ongghu dhabunnah khotib jareya, samangken la ampon mlarat nyareh oreng se bisa taoh tentang adhab ban maandhab oreng laen. Jhaman samangken se lebbhi eghibeh dha' oreng bere' jareya melannah marosak cere khassah reng temor amargha andhab asor ka reng laen. Laen careta manabi ka reng soghi pasti oreng jareya e me sae. kalabhan dahri tengka se jhubek, sedekah se rajeh jareya se bisa maghebey kita bhakal selamed dunnyah ban akherat ban bhakkal e emane sareng reng bannya' sobab kita jareya daddhi pangarebannah ban apah se ekalakoh daddhi kebiasaan se sae tor kabadhan dhibi'.


Molae dari ghi' kene' senneng Jar-kalenjar sakanca'an. biyasana ka saba re-nyare ka'-bhungkaan se eyalleya. Otaba alangngoy neng aeng lekko se bada e saba, tape bakto la raja jar-kalenjar ngangghuy honda ka kennengngan se ta' osa majar. poko' bisa toju' ban bada se eyabassa. lebbi bhaghus jar-kalenjar ka Kennengngan se andi' alam endha otaba se karabat. bannya' setiya e Madhura kennengngan Jar-kalenjar se bhaghus tape bakto etekghu' otaba esombhang Pamarenta dhaddhi ta' lebur ta' pada ban alam asli. Contona Jhumiang se bada e Dhemabu otaba Pademawu. Sabbhan lebur, endha, ban bannya' ka' bhlungka'an raja tape setiya bannya' epogher eghante du-karduwan se ta' pate bannya'manfaatdha. ango' toju' e babana Ka'-bhungka'an etembhang e kardu. Mayu men bada kennengngan Jar-kalenjar entar ka se ghi' ta' esak-rosak.


Neng Madhure jareya badha kakanan se hits nyamannah Tajhin Sobih. Tajhin Sobih engghi ka'dhitno kakanan tradisional dhari kottah Bhangkalan se asal epon dhari dhisa se anyamah Sobih. tajhin sobih ka' dhintoh akadhi bubur otaba tajhin laennah se dhari tepong teriguh, tepong berres, tepong bohong, guleh merah, ban pateh. Tajhin sobih ka'dhinto essennah acem macem, molaen merah, muntiani, pote, ban eseram sareng guleh mera. Biasannah e bhungkos sareng dhaun geddheng, saenggha rassannah lakar la nyaman ban semmoh arassah dhaun gheddeng. Reggeh dhari tajhin paneka coma ghen 4000 per bungkossah. Mode kan yeh ? Sala le nyaman ban rassannah manes. Se maghabay manes jareya dhari ghula merannah ka'dhinto.


Mara se ta` tao otabe senneng negghu film. Coba` ba`na saenje`na negghu film otabe drama kolosal. Drama kolosal riya careta tentang kerajaan, politik otabe pamarentahan e jhaman lambe`. Dari negghu film kadhang oreng bisa dhaddhi semangat, tape bede kiya se dhaddhi jhube`. tergantung orengnga se negghu. Mun tengghuanna positif ye bisa dhaddhi semangat abe`na kodhu lebbih bhagus pole. Misalla mun nengghu drama se judulla "DongYi", salah settong drakor kerajaan. Mun nengghu ben nyontoh DongYi riya, bebini` otabe lalake` se alako e Pamarentahan bhakal lebbih mekker pengabdian lakona etambhang ngalakoni korupsi. Niatta la alako ghebey pengabdian ka naghara ben rakyat. Ta` bisa e pengaruhi ben sapa bhai, sampe` bengal mempertaruhkan nyabana demi kebenaran. riya nilai dari drakor DongYi misalla.


Meleh jhukok pas bingung dekremmah caranah aberseh aghi jhukok-eng. Entar ke mbok atanyah dekremmah caranah. Pas ebelein, mun merseen jhukok jiah sepertama mun bisa meleh jhukok se ghik seger otabeh se ghik anyar. Kedue, siap aghi todik setajem makle gempang mun merseen ben ngerrak jhuko-eng. Sekedue siap aghi telenan. Ketello, berseen sesekkah jhukok kelaben carah setebelikkah derih aranah sesek jhuko-eng otabeh mun sesek jiah kan aranah ke bebe, kerrek addep ke attas. Kelema, pekeluar essenah tabuk-eng. Keennem, pas becco beberseh ngangghuy aing. Kocang-eng mbok, mun terro lok abeuah amis jhukok-eng bisa e berrik perresen jherruk pas becco pole sampe berseh.


Berrek eng bejhen deri Stein Cookware dhibik, le mesteh polanah se bahannah granit dheddhih gheressah lebbi berrek deripada teflon. Dheddhih mon hedeh ajiah tipe oreng se lebur ngegerak-gerak aghi bejhen teppak amassak otabeh adangdut ria, tebhenah parloh dhiddhik penyesuaien neng dek-adek eng. E begien ujungah bedeh lobeng neng ghuk-tegghuk eng se aghunah sarah teppak hedeh terro nyempen bik ngeghentong. E begien tennganah bejhen riah lok ratah, tapeh semmoh kembung dhiddhik, dheddhih teppak hedeh amaksud ngangghuy ajiah ghebey nguring telor, telorah secara otomatis toron dek begien pengghir, lok rapi salaan, benne sunny side up pole--lebbi akadik telor dheddher e dimmah neng-konengah ghik utuh. Keng deri sisi panas ben konsistensi sa-massakannah, bejhen riah afungsi beccek sarah ghebey bennyak amcem sak-massakan otabeh olaan.


Sabbhen engkok teppak melleah HP mesteh marghenah tang katerroan. Engkok terro melleh HP lipet, e melleaghi. Terus toman sittong bektoh neng HP lipet jiah engkok SMS - an bik tang kancah kelas, lakek. Engkok jhujhur lakar terro dhiddhik dek ajiah. Tebhenah engkok lok ngapus SMS jiah kabbhi semarenah meles. Terus lok abit engkok nyabek tang HP ben entar abhejeng. Tang ebok se ampo kak mukkak'an HP pas mangkatteh ghik atanyah, "Alif jiah pacarrah hedeh?" Engkok se lok toman abahas car pacaran bik tang ebok, ben nadanah tang ebok se akadik nyudutaghi engkok, tebhenah langsung ngebey engkok defensif. "Pacar apah seh? Sapah kiah se andik pacar." "Eee kan jhemok."